Pu Lal Luai | Radio Veritas Asia\nPu Lal Luai\nPu Lal Luai cu 1847 kum hrawng ah Cinzah chung Pu Lian Er le Sangpi chung Pi Sui Hluai nih Thantlang khua ah an hrin. Anaupa cu Herh To a si i, a farle cu Pi Dar Nawn le Pi Tial Taang an si. A ngakchiat lio ah rawl-einak hmanh in cawcheh ti mi phaw le nam he raldohnak lentecelh cu a rak duh deuh. Michuakthiam, micunzar ttha, meleklak a si i, thinlungput ttha a si caah amah thirual lak ah hruaitu a si zungzal.\nAmah cu muidawh pumrua ttha a si i, pe 6 tluk a sang. Laimi lakah cun muisam le tungtai ah mi za a si lawng si lo in paleek taktak a si caah Mirang pawl hna nih cun, “Mikei hawi a si lai” an rak ti.\nA hung tlangval i nupi tthit a zat in Hakha Sangpi chung Pu Lian Nawn fanu Men Tial he an i um. A nupi Sui Hluai zong Sangpi bawi That Cin farnu a rak si.\nPu Lal Luai hi Thantlang peng ramuk bawi vialte lakah hin minthang bik le a uk mi ram a kau bik a si. Nitlailei ah Lakher ram tiang, thlanglei ah Zotung, Mara tiang a rak uk hna. A pa thih hnu ah a pu uk mi ram le khua vialte khuachiah a rak eitu a si. Khua pakhat ah sal pakhat cio a rak khawlh fawn hna. A kal tik paoh ah hin a naupa Hleh To le a ralvengtu A Sai hna nih an rak zulh tawn. Miralttha mitthawng a si caah a uk mi minung vialte nih an dawt dih.\nVoikhat ah Lushei doh ah a hawile he an rak kal. Lushei pawl cu an rak thawn liote a si i Pu Lal Luai le an hawile cu an hong zam. Ral pawl nih cunt hah ding in an va dawi hna i a donghnak ah tipi ah an erh hna. Furpi caan a si caah tipi cu tan khawh a rak si lo. Ral nih cun Lal Luai le a ralkap cu an va naih thluahmah cang hna i lungrethei in an um lio ah rul mangtara tipi cung ah a hong i khang. Cu rulkeng cu a zawh i varal ah an rak phan kho. Cu caah Pu Lal Luai i a dohdangh cu rulpi a si an rak ti phah.\nMiring nih 1889 September 5 ni ah order a chuah i Chinram cu phuhlum in tuk i rak uk ding ah khua an rak khan. Cu thawngpang cu Pu Lal Luai nih a theih tik ah Hakha bawi sin ah “Gangaw lei in a ra mi Mirang kha nannih rak do hna u law, kei nih Chittagong lei in a ra mi Mirang ka rak do hna lai” tiah a ti hna. Amah nih a mi vialte kha a pumh hna i hriamnam tlingte in a timh dih hna hnu ah Mirang doh ding ah cun an kal i Rangkamuti khua pawng ah an i kap. Lt. Stewart le a ralkap tam nawn an vat hah hna i Mirang nih an lektaak mi Campas le tungthlai suimilam an rak lak.\nMah hnu cun Mirang ralkap phudang an rat than i, an i tuk tik ah hriamnam aa thleidan tuk caah Mirang ralkap nih cun an nor thluahmah hna i Pu Lal Luai le a hawile cu hnulei ah an zam. Hriangkhan khua pawng La-aw tivadong Burphai neelrawn in Pu Lal Luai le a hawile nih cun an rak bawh hna i an i kap tthan. Miring ralkap minung 5 an rak thah hna, Lt. Forbes, Jamadar Amara le ralkap 13 hma an pu. Mah ka ah cun Thangzang khuabawi Tler Ceu le a hawile an thi ve. Miring nih cun an nam chin hna, Thantlang khuapawng Khinthlang le Vuichiptlang in an rak bawh hna i an rak kah tthan hna. Tlawmpal ah Mirang cu Thantlang ah an hung lut. Asinain, Pu Lal Luai nih cun a rem huh hna lo i a hawi le cu Bawinu tiva ral Matupi peng chung ah Pu A Sai he khua an sa. Cu lio ah Vui pahnih an kah. Miring ralkap cu Thantlang ah a cheu, Hakha ah a cheu tiin an lan. Cu tikah khuabawi Za Hup nih Hakha i Lt. Macnab kha a rak ton. Pu Lal Luai kan rem seh, Hakha ah a ka ton duh lo ah cun Thantlang le a kuttang khua hna zong ka hrawh dih lai, a ngeihchiah chawva zong ka lakpiak dih lai tiin bia a cah. Mainwaring le ralkap 300 tluk cu Thantlang an rak phan. Miring doh mi khua hna cu - Hriangkhan, Thlualam, Thangzang hna ah an va kal i liam man hal i meithal an lakpiak hna hna ah Thangzang khua kha mei in an duahpiak. Pu Lal Luai cu an tlai kho lo.\n1892 February ah Major Browne uk mi S.D.O 39th Garhwal Rifles cu Thantlang an rak phan. Hmunlipi, Lungler, Dawn tiang an va kal i meithal an lakpiak dih hna. Cu hnu ah Bual, Vomkhua, Vuangtu, Ruakhua, Sopum, Lungzarh, Salen, Tlangrua khua hna zong ah an va phan i meithal an laak piak dih thiamthiam hna. Hakha lei ah an lan tthan, Pu Lal Luai cu an tlaih khawh lo caah an lung a tling kho hrimhirm lo.\nPu Lal Luai cu anau a thi i a ruakvui ah a tlung lai tiah Mirang nih cun Hakha in an theih caah 1982 June 21 ni zaanlei mui lai ah Lt. Rainey, Lt. Macgnab hruainak in ralkap 150 cu Thantlang lei ah cun an kal. Khua a muih cang caah le Titava cu a rak lian i tan an i harh caah khua dei hlan ah kan phan lai i, Pu Lal Luai cu kan tlaih lai an ti nain dei hnupi ah an phanh caah an inn an hun kulh. Thil sining cu Pu Lal Luai nih a theih tik ah a zamtaak tthan hna.\nMiring nih cun a nupi Men Tial sin ah: “Lal Luai nih cun a kan kei bal lai lo, kan rem sehlaw ramuk bawi rian kan pek lai, a thih hnu zongah a fale nih an ttuan lengmang lai, harnak zeihmanh kan pek lai lo, a kan rem lo a si ah cun caan khatkhat cu amah zong kan thah sual lai i khua mi zong harnak kan in pek sual te ko hna lai” tiah an chimh. A nupi nih Pu Lal Luai sin ah cun mi a thlah zokzok hna i Mirang nih an cahtaak mi bia vialte cu a va chimter dih hna. Pu Lal Luai nih cun Mirang rem cu a duh naisai lo. A ketang ah lungdo hma nih a ei nain, Mirang cu a doh cuahmah ko hna.\nCu caah Mirang nih khua mi hna kha a phunphun in harnak an pek hna. An inn vialte an duahpiak hna. Asinain Pu Lal Luai inn cu a kangh khawh lo caah khuaruahhar pakhat a si. Miring nih harnak an pek lengmang hna caah a nupi nih cun “A sining poh in si ko cang seh, ka mi hna zong an tuartuk” tiah Mirang he i rem ding in Thantlang ah a hong tlung. Mirang pawl cu an i nuam tuk i Pu Lal Luai cu Zu le ngakchia caah changreu thawthaw an va kuat hna. Hakha vuanthawk Mr. Tuck he a voikhatnak remnak cu Hakha le Thantlang ramri Pialva kam ah an rak tuah. Cu hnu ah cun a voihnihnak cu 1894 May 13 nih ah meithal zun tampi he remnak an va tuah tthan. Miring cu an lung aa lawm tuk i amah kuttlaih a si mi meithal le mintthatnak lethmat le nungnam laksawng ah an rak tthenh chih. Cu pinah ramuk bawi an rak pek, Mirang ram ah meithal zunkhat an cahpiak. Cu hnu cun Pu Lal Luai cu sau hmanh nung lo in 1894 fur a dih hnu ah thiseh chungtlik zawtnak in Thantlang khua ah a thi.\nAmah nih a thihtaak hna caah Thantlang khua mi le a uk mi hawi hna cu an bawile an lam paoh ah paran tum lo in Pu Lal Luai zuun cu an ulh. Sakah thiam a si i, vui le pawpi zong a kah hna. Lai lei sunparnak a tlinh leng ah a farle Dar Nawn le Tial Tang zong puanpar a phahpiak hna. Va a ngeih nih ah laa (200) a ah, puanpar (200) a phah, Naa pahra, Vok pahra, Caw sawmli a thahpiak. Saka vel (3) cio a khuapite in a phawt hna. A thih ah Pi Men Tial cu a fale Ni Iang, Renh Thluai, Sui Tial le Lian Dun hna kha a rohtak hna. Pu Lal Luai cu thi hmanh sehlaw, ramuk rian cu a fanu Ni Iang vapa Pa Thluai nih a chan. A pum thi hmanhsehlaw a min cu a nung rih ko. Atu Thantlang certual khi Lal Luai certual tiah min an sak.\nMiring nih upatnak, mintthatnak lethmat an pek mi cu a tang lei bantuk in a si.\n“CHIN HRUAITU HNA KENEH DAWH” timi Salai Okla Bik nih a ttial mi chungin langhter mi a si.


MAH Nih Arti Le Phaisa In Lem Cang( Artist) Pawl Alem Soi Cang Hna – Chintanbo\nMAH Nih Arti Le Phaisa In Lem Cang( Artist) Pawl Alem Soi Cang Hna\nOctober 15, 2021 admin MYANMAR NEWS 0\nUknak a firtu ralhrang pawl nih Myanmar Motion Picture Organization cu kyat ting 100 hlut in le kum upa film artist pawl cu kyat ting 10, arti pum 50, facang le chiti hlut in an lemsoi hna tiah theih a si.\nRalhrang bawmhnak a cohlang mi tar film artist Daw Po Lay nih “ram pumpi vuanci nih hibantuk in an kan bawmhchanh lai kaa ruahchan ballo. Kan inn ah ralhrang bawi pawl an ra i kyat ting 10, facang, chiti le arti pum 50 an kan tthenh i kaa lawmh tuknak ah ka ngaih a chia tiah a chim” tiin ralhrang nih an newspaper ah an rak langhter.\nFilm artist Nway Nway San zong nih “tuni ah Chief Minister le a nupi Kyu Kyu nih Myanmar Motion Picture Organization ca kyat ting 100 an kan hlut caah kan i lawm tuk i kan lung a tling tuk fawn. Lawmhnak phun thum ka chung ah a um i cucu Chief Minister he kan i ton tikah ka chimh te lai. Atubantuk in tar film artist pawl an kan bawmh caah kan i lawm tuk” tiah a rak chim ve.\nA hlan ahcun hi tar artist pawl conglawmhnak hi artist tling ngai in le hlunghlai ngaiin rak tuah a si tawn. Atutan a voi 44 nak camtuak tu ahcun tar artist cheukhat le ralhrang pawl lawng nih an tuah khawh.\nRalhrang misa U Maung Maung Ung nih cinema on tthan an timh cang nak kong le artist tampi an chuah cang ruangah a lung tthatlo nak kong a rak chim. NLD chan lio ah Myanamr cinema hi a hung tthangcho deuh ngai nain ralhrang uknak fir ruang le covid rai ruangah a thi beh ti awk tlak in a um.\nRalhrang uknak firmi kongah artist tampi mipi lei an dir hna i cu hna pawl cu ralhrang nih pohmah 505 in a tlaih hna pinah tlaih a timhmi hna zong an tam tuk rih tiah theih a si.\nBawipa Tha Tuk E, SAC Ralhrang Minung 200 An Kal I, Minung 60 Cu PDF Nih An Tlun Ter Lan Ti Hna Lo\nMAH Cu Atla Chin Lengmang Ko, ASEAN Meeting Zong Ah An Telh Duh Ti Lo Ko Hih


Hakha Cozah Mucu Thlang Ah Inn Pakhat Cu A Cim Caah Mi An Um Ngam Ti Lo – THE CHINLAND POST\nHakha Cozah Mucu Thlang Ah Inn Pakhat Cu A Cim Caah Mi An Um Ngam Ti Lo\nSalai Cung Cung |2018 September 12| Hakha Cozah Mucu thlang inn pakhat cu September 9 hrawng ruah fak tuk in asur mi nih khan tivahur aluang mi nih inn lei vawlei alak dih caah a cim dih i inn tang vawlei tiang zong akat dih caah inn hlan tu an um ti lo tiah kan thieh.\n“Kan hnu zarh September 9 hrawng i ruah fak tuk in a sur mi nih khan kan inn vawilei cu a lak le a cim, Inn tang lei vawlei a kat dih cang, minung um ngam ding a si ti lo. Chin ramkulh cozah Sipin bawi nih an rak zoh ko nain tu taing ah cun zeihmanh a kan tuah piak rih lo. Sipin bawi pa nih , Hakha ah chungkhat sahlawh rual chan nan ngei ma? nan ngeih lo ahcun cozah inn sak mi Hakha khuathar sang lei zong ah nan duh ah um kho si a kan ti ko nain, kan fale an sianginn kainak a hlat tuk lai caah tu hi kan inn pawngah ni 5 hrawng kan um cang” tiah inn hlan tu nu nih The Chinland Post ah a chim.\n“Hi inn cimhnak hmun tiva hur cu kan hnu lei ah keimah le Chin ramkulh minister le Hluttaw Chairman tiin kan va zoh. IBC biakinn thlang aluang mi tiva hur caah kan hnu lei ah estimate kan tuah nain Sing 9000 hrawng dih ding a si caah tu lio 2018-2019 Budget nih a tlinh ti lo caah 2019-20 lei tu ah kan tuah khawh te lai” tiah Sipin Minister U Soe Htet nih The Chinland Post ah a chim.\nHi inn a cimhnak hmun cu Hakha Cozah mucu le IBC biakinn thlang lei a luang mi tivahur a si. Mizapi nih zulh mi lampi zong a si, abik in siangngakchia lam kalnak ah a um mi asi caah tuan deuh tein cozah nih kan remh piak hna seh a tha lai tiah upa pakhat nih a chim. ++++\nPrevious Chin Ramkuh Vawlei Ekah 300 Leng Cu Kalay University Hmun Ah Chiah Dingin Vawlei Tahnak A Tuah\nNext ဗိုလ္ခ်ဳပ္ေအာင္ဆန္း ႏွင္႔ ခ်င္းေတာင္တပ္ရင္း (Chin Hills Battalion) သမိုင္း


Ralruangah Paletwa Peng Minung 1,000 Leng Sami Khua Ah Zam Dingin An I Timtuah; Eidin Kongah Tawlrel Tu An Lungre Thei – FIAKFAIROCK\nKawl ralkap le AA hriamtlai tukdohnak a fah chin lengmah caah Chin ramkulh Paletwa pengin minung 1,000 reng lo Sami khu ah rak zam dingin timhtuahnak an ngei tiah tuanvo ngeitu siin kan theih. “Khua mi hna nih an chim ningah tuzing (March 16) ah Kawl ralkap le uknak lei nih Miza khua (No.1-2-3), Uat-ma, Pyan-tin, Sa-wa le Ko-wa, Alin-wa, Pin-wa khua hna cu a him lo caah nan khua pi ningin caan karlak zam u tiah an chimh hna. Cutikah phu khat hna cu Sami khua an phan cang.


Thantlang Peng Ruakhua ah COVID-19 mizaw Tam Kho Taktak Hmuhchap Asi Than, APoi Tuk E Bawipa Kan Bawm Kosawh – Lai Celeb News\nThantlang Peng Ruakhua ah COVID-19 mizaw Tam Kho Taktak Hmuhchap Asi Than, APoi Tuk E Bawipa Kan Bawm Kosawh\nAugust 2, 2021 Tina\nThantlang Peng Ruakhua ah COVID-19 mizaw 30 hmuh, pakhat mual a liam\nThantlang Peng Zahnak Tlang khua 5 chung in COVID-19 check a si i Ruakhua in minung 30 sin ah zawtnak hmuh a si cang tiah Zahnak Tlang COVID-19 Runvennak Committee Chiarman Salai Tial Hram Ling sin in theih a si.\nZahnak Tlang COVID-19 Updates\n(2 August 2021 Zaan 8:00 PM Tiang)\nChek cang mi dihlak: 212\nPositive dihlak: 30\nNihin Check mi: 98\nNihin Positive: 8\nA khua hoih in chek mi\nLungler – 4\nRuakhua – 184\nRamtang – 18\nThangzang (A) – 3\n#Biakilh: Tuzarh chung ah khuakip cheknak a hun karh chinchin lai. Positive hi Ruakhua lawngah hmuh an si rih.\nMyanmar ah uknak a latu SAC ralkap nih an i hmaithlakmi 5 tuah dingah Inn Hngak Cozah(Caretaker Government) hi dirh a si tiah cathanh an chuah. Hi Innhngak cozah kongah NUG lei in nuhrin covo lei Minister U Aung Myo Min nih hitihin a hmuhning a chim.\n“NUG nih a hmuhning nakin keimah pumpak nih ka hmuhning hi chim ka duh deuh. Chim ka duh hmasa bikmi cu tulio kan boruak ah thimnak tuahmi a phi chuak cu hnon a si. Thimnak ah thimfung diklo a um, mah ruang ah hin thimnak tuahmi a phi chuak cu hnon a si tiah bia a chuak. A tu nai te ah Innhngak cozah(Caretaker Government) dirh a si. Cun mipi zong an ii tel. Cun ralkap lawng si lo in Minister nih tuanvo lakmi bantukin a si tikah hin ramkhel lei lamthluan a hlei in pehtlaih nak lei in an tuah tiah ka hmuh.\nZeiruang ah ti ah cun a rauh hlan ah UN telh in vawlei cung ramkip nih SAC ralkap le NUG karlak ah zei deuh dah cohlan a si lai ti mi zuamcawhnak a um lai. Cu tikah SAC ralkap nih uknak kan lak timi phun in kan peh zulh rih a si ah cun vawlei cung ram kip nih cohlan awk a har lai tiah ruah dawh si. A si nan in uk nak lak cu uk nak lak si ko. A ruang cu thim nak tuah lio ah ningcang te in aa zuam i tei nak a hmu mi an si lo. Asinain a tu thil sining hi a tu ah hin cun a cozah pakhat dirh in kan kal tiah i ti ter in vawlei pi nih cohlan khawh nak ding in an ii zuam ti mi lei ah an panh tiah ka ruah”.\nSAC ralkap chungtel pakhat a si mi U Khin Maung Shwe nih cun hi ti hin a chim ve. “Inn hngak cozah lawng nih tuah awk a si lawng ah hin ram then le ram kulh ah ceprep tein tlaih ii tuah khawh a si lai tiah ruah a si caah a tu bantuk in tuah a herh tiah a chuah nak a si tiah chim khawh a si”.\nRal lo kap nih uk nak an lak mi doh nak an rak thawk nnak Mandalay duh lo nak langhter nak ah an hruai tu a si mi Dr Taya San nih “Chim ko ah cun kan mah mipi lei nih cun ral lo kap pawl nih an min zeitin an ii auh, zeitin an ii thlen, inn an hngah zong ah, lo an hngah zong ah kan mah mipi lei nih cun zeitin hmanh in kan zum hna lo, kan cohlang kho hna lo ti hi chim ka duh. Cun uk nak an lak lio ah kum khat lawng kan lak lai tiah an rak chim. A hnu ah cun kum hnih an ti, tu ah cun a hlei in an thawn hawi cang. Mah caah cun chim ka duh mi cu mah pawl hi zoh tik ah hin ral lo kap pawl hi zei ti hmanh in zumh awk an tlak lo ti mi cu a fiang tuk ko. Mah caah cun mipi pawl nih cun ral lo kap pawl cu mipi ai awh ah kan cohlang hna lo. Kan mah mipi hrim hrim zong nih kan cohlang hna lo. Kan cohlang hna lo ti cu a fiang tuk ko”.\nAtu rallokap an lu bik a si mi General Min Aung Hlaing bia a chim mi chung ah cun thim nak tuah ding ah kum hnih tal cu caan lak a hau ii mah hnu ah cun tei nak a hmu mi Party kha rian pek an si lai nak kong a chim. Mah he pehtlai in NUG hruai tu U Ko Ko Gyi nih cun hi ti hin a chim.\n“A biapi mi cu February ni 1 uk nak lak, ral lo kap nih cun uk nak kan lak tiah an chim. Tu bantuk thil a can tik ah mipi le ralkap pehtlaih nak a cah ti mi a lang. Mah caah cun a tu caan karlak ah 2008 phunghrampi ning in uk nak an lak ti ah kum 2 chung ah thim nak tuah than a si lai, mah an tuah khawh lo a si ah cun phunghrampi cu an mah lila nih an hrawh cang”.\nMah caah cun tu ni bia chim nak ah kum 2 chung ah thim nak tuah piak than ding ti mi cu phunghrampi ii zoh chih in biakam nak an tuah ti mi hmuh khawh a si. Asinain mipi lei hmuh nak ah cun ral lo kap nih thim nak cu a tuah piak. 1990 thim nak zong, 2020 thim nak a phi chuak zong hrawh a si.Thil sining a langh kawh lo lio caan ah aiawh tu hna cu nawlngeihnak kan pek hna lai tiah biakam nak sawhsawh in mipi hna i zumhawktlak nak cu hmuh akho si lai lo tiah kan hmuh.\nRallokap nih uknak alak nak thla 6 a tlinni ah Rallokap innhngak cozah a derh hi asi i rallokap tiah auh in ramuk nak tiah peh zulh in asi lai ti zong in a chim.Rallokap i nawlpek nak No.152/2021 in rallokap hruaitu lutlai a si mi Min Aung Hlaing nih rampi a sangbik vuanci dirhmun in nawlngeitu a si rih lai tiah a chim. VOA red;Thechinpost\n← Amah Nunnak Thapin Ti A Tlami A Hawipa A Chanchuah Tu Kan Fapa Joseph Kum 13, Uar A Um Lawlaw\nWARNING & NAWLNAK: Hakha Dohthlengtu Zapi nih Aherh Tukmi Ralrin Nak Le Nawlnak An Tuah, Share Cio Usih →\nHakha GZ Cawlcanghnak Ningcang Cu A Zoh Aa Dawh Kho Taktak, Uar An Um Lawlaw\nRalkap Nih An Ibochan Ngaimi Ning Pakhat Cu, An Ral Va Kah Nakin Mipi Harnak Pek Kha A Si\nHakha le Thantlang Khuapi Chung Uico Ralhrang Tuahsernak Cungah Lungfah In CNO Tiang Nih Mah Tibak Hin Cathanh Achuah Cang\nPastor Cung Biak Hum An Thah Hlei Ah A Kutdong An Tan I A Ring An Fir Cu Lih Asi Tiah Uico Ralhrang Nih Thawng An Chuah\nWow ANuam Bak Ralhrang Sin Thawng Petu Dalaan Meithal In An Kah Liopi Si Ko Hih Video\nWOOW Thawngttha Tuk Asi Hih KNU Brigade 6 Hmunhma I Kahnak Ah Ralhrang An Thah Than Hna


Rung Lian Ceu Nih Naga Paih Laksawng A Hmuhmi Zapi A Hlut Dih - THE CHINLAND POST\nRung Lian Ceu Nih Naga Paih Laksawng A Hmuhmi Zapi A Hlut Dih\nTawk Tling Thang| 2019 March 13| India ram, Nagaland State khualipi Kohima ah aa paimi Rung Lian Ceu nih paih in laksawng a hmuhmi Rs. 110000 (Kyats 2,200,000 tluk) cu a zapi te in midang sin ah a hlut dih.\nMarch 7, India ram, Nagaland State khualipi Kohima ahtuahmi Open Wrestling paih ah Rung Lian Ceu nih pathumnak laksawng ah Rs. 100,000 (Kyats 2,000,000 tluk) le paih dawh bik laksawng Rs. 10,000 (Kyats 200,000 tluk) a hmuh.\naa paih lai te ah thla a camtak lio\nHi laksawng a hmuhmi zapi cu midang sin ah a hlut dih. CNF/A sin ah Rs. 60,000 (Kyats 1,200,000 tluk) Hakha lei in paih ah a rami phu sin ah Rs. 10,000 (Kyats 200,000), India ram New Delhi in a rak zultu minung pathum sin ah Rs. 10,000 cio a hlut. Cun, paih dawh bik laksawng a hmuhmi Rs. 10,000 cu a zapite in Hrang Tin Thang a thenh dih tiah tuanvo ngeitu upa sin in kan theih.\nRung Lian Ceu nih, “Tutan Naga paih ah champion ka co khawh lonak a ruang bik cu kan paih phunglam aa khah lo ruang ah a si. Asinain, champion ka co lo ruang ah ka ngaih a chia lo. Hitiang dirhmun Chinmi nih kan i paih khawhmi cung ah kaa lunghmuih tuk ko. A taktak le a ngaingai ti ahcun laksawng co le hmuh duh ruah ah kan rak i paihmi a si lo. Lai paih thanchoter le cawisan duh ruah ah kan i paihmi a si” tiah The Chinland Post ah a chim.\nPu Zo Tum Hmung nih, “ Rung Lian Ceu cu CYO Chin Person of the Year 2019 Pek Phu TakTak A Si. Nagaland aa Paihmi Laksawng a hmuhmi chungin Rs. 60,000 cu CNF ah a pek. Miphun le ram dawtnak thinlung a ngeihnak (patriotism) a langhter. Hi bantuk lungput hi kan miphun nih tihal le rawlttam in a herhmi lungput a si. Ramdang le Miphun dang Nagaland, India tiang a va kal zong uar a um. Nikum Hakha CND i a paih dih in CYO Chin Person of the Year pek phu a si, ka rak ti cang” tiah social media ah a langhter.\nMarch 7 ah tuahmi Nagaland paih ah World Paih Championship tawlrelnak in US, Delhi le Hakha telh in Chinmi minung 17 an kal kho. Hi chung in Chinmi minung 5 an i pai kho. Cu hna cu; Rung Lian Ceu, Mang Hnin Thang, Hrang Tin Thang, Thawng Tling le Tluang Zel Thang an si. Nagaland ram pathawng bik timi paih a si i minung 62 an i pai kho. Zuamcawh paih (knock-out) in paih an thawk colh. Thawng Tling le Tluang Zel Thang hi minung 62 paih, a round 1nak an sung colh. Mang Hnin Thang le Hrang Ting Thang hi around 1nak cu teinak an hmu nain minung 31, a round 2nak paih ah an sung ve. Rung Lian Ceu cu minung pali paih Semi final tiang a kai i semi final ah a sung. Asinain annih Naga cu laksawng hi pakhatnak in palinak tiang an ser caah semi final ah a sungmi pahnih kha pathumnak an cuhter than hna. Cu ruang ah Rung Lian Ceu aa pai kho than i atu bantuk in pathumnak laksawng a co hi a si.\nRung Lian Ceu hi US he Hakha he voi 12 tluk champion a co cangmi a si. Nihin tiang ah cun Chinmi sin ah cun pai aa timh ti lonak le miphun dang le ramdang sin ahcun paih aa timhnak kong The Chinland Post he biaruahnak ah a chim. Hiti Chinmi sin ah paih aa timh lonak a ruang bik cu Chinmi sin ah kaa paih chng paoh cu laksawng cu keimah ta a si ko lai. Cu ruang ah midang nih co ve hna seh ti a duh ruang ah a si tiah kan theih.\nPrevious 2018-2019 Kum Chin Ramkulh Tangka Hmannak Kong Fianternak An Tuah\nNext Avoi 1nak UPC Khrihfabu PYD Icon Hlasak Zuamnak Ah Winner Laksawng Ks. 1,000,000 A Si Lai


Kha mah bantuk a fiang cang mi hi CNLD nan ti lengmang lai maw? CNLD nih zeihman a tuah khawh lai lo ti a fiang tuk cang hi\nMipi A Hlenmi Miphun Party Hruaitu Le Candidate Pawl.. Daw Su hi Democracy Icon an ti i vawleicung lungfimmi vialte nih an upatmi a si. Kan ram thatlonak le sifahnak vialte sersiam duh ruangah kum tampi chung Kawl ralkap tlaihkhihnak chungah a um.\nRam hruaitu pawl le lungfimmi pohpoh nih kan zumh tukmi cu – 2015 Kawlram thimnak ah Daw Su hruaimi NLD nih cozah a ser khawh caah kan ram hi a tam le tlawm cu a thleng khawh lai tiah ruahchannak tampi kan ngei cio.\nRampi sersiam le thleng timi hi minung fimnak lawng nih a tuah kho lo. Ram hruainak caah zulh dingmi “Phunghrampi” (Constitution) a herh. Ralkap sermi 2008 Phunhrampi ningin kalpi ding a si. Ralkap sermi a si caah nun chung ralkap nih Kawlram uk khawhnak phunghrampi a si ko.\nRalkap uknak in luat khawhnak lam cu nikum 2019 chungah NLD hruaimi Hluttaw nih a kawl nain ralkap nih a duhpi lo caah pakhat hmanh thleng khawh zong a si lo, remh khawh zong a si lo. Ralkap le USDP cu pumkhat an si.\nUSDP le Ralkap nih 2008 Phunghrampi remh zong duh lo, thleng zong duh lo a si caah 2020 thimnak ah USDP nih kanmah nih cozah kan kai ahcun 2008 Phunghrampi kan thleng lai timi bia a um ahcun zumh ti lo ding, Mipi hlennak a si ve.\nDaw Su fimnak le hngalhnak nih cun kan ram cu a thleng khawh ko nain 2008 Phunghrampi nih nawl a pek lo bantukin kan miphun party hruaitu pawl fimnak le thiamnak nih kan ram hi Federal State an ser khawh ko lai nain 2008 Phunghrampi nih cu duhmi thil tuah khawhnak le chim khawhnak nawl a pek rih lo.\n2008 Phunghrampi ningin ram hruai le kalpi ding a si chung cu State cozah nih a ram caah thil a tuah khawhmi cu ‘Thanhchona’ te lawng a si lai, Pyitu le Amyota Hluttaw Kozale pawl zong ram thanhchonak kong lawng an chim khawh ve lai. Atu i MP aa cuh dingmi pawl nih keimah nih teinak ka hmuh ahcun,\nkanmah miphun party nih teinak kan hmuh ahcun Kan ram hi kan thleng lai, Federal State ah kan ser lai a timi vialte “Mipi Hlennak” menmen a si rih.\n2008 phunghrampi ruangah tuah khawhmi thil cu – Kan ram le Miphun caah thanhchonak (development) te lawng a si i, cu thanhchonnak rian tuan khawh ding ah cun Cozah a tlaihmi party chungin teinak a hmuhmi State Hluttaw Kozale le Pyitu/ Amyotha Hluttaw Kozale pawl lawng nih tuah khawh a si.\nOpposition party dirhmun in zeihmanh tuah khawhnak lam a um lo, Kan tuah khawh lai a timi\nMiphun Party Hruaitu pawl cu Mipi A Hlenmi Party Hruaitu Pawl an si. Credit- Laiki Chozah\nBe the first to comment on "Kha mah bantuk a fiang cang mi hi CNLD nan ti lengmang lai maw? CNLD nih zeihman a tuah khawh lai lo ti a fiang tuk cang hi"


KAWLRAM PALEK PAWL CU AN LO KO CANG LAI HIH, TAZA ACUAI CANG HNA – The Chinlung Post\nKawlram Palet pawl cu tamtaktak cawiter dingin taza acuai ko cang hna. Hngakchia tleihhremtu asi tiah Kawlram palek hna nih an puhmi le an tleihmi Ko Aung Kyi nih kawlram palek pawl cu ting thong 5 ka liamh hna seh tiah taza a cuai cang hna. Victoria case ah tleihhrem tu hi tuchun ni tiang an tlai kho lo.\nKha tleihhremnak kongah tutiang dottletnak zong an tuah kho lo ti asi. Palek pawl hna nih ningcang loin tleihhrem tu asi tiah Ko Aung Kyi cu an rak puh. Asinain Ko Aung Kyi nih ningcang loin an ka puh tiah Kawlram palek hna cu tuchun ah Naypyidaw Dek-khae-nah districe biacaihzung ah taza cuainak atuah cang. Ning cang loin sualpuhnak in taza a cuai hna i a ca zong Court nih an cohlan ti asi.\nTutan ah palek pawl taza a cuaitu Ko Aung Kyi hi palek pawl hngakchia tleihremnak konghe pehtlaiin pohma 376 hmangin an tleih i, thlapa thlaruk chung thong an thlak mi asi. Asinain amah hi tleihhremtu asi lo tiah fianternak an tuah khawh tthan. Ko Aung Kyi cu sihni U Khin Maung Zaw le U Ne Toe cun U Te Maung Maung hna nih biacaihzung ah kan dirpi lai tiah U Khin Maung Zaw nih a chim.\nHi konghe pehtlaiin kawlram palek lei ai awh in adir dingmi le ttavuan ala dingmi cu Police Chief U Aung Win Oo a si lai tiah an chim pin ah amah nih zeipaoh palek lei a dir in achim phuan ve lai ti asi. Tutan ah hibantuk in taza cuainak an tuahmi cu a ralaimi hmaizarh December ni 18 ah biacaih zungah caihkhan hram an thok cang lai tiah an chim.\nRelchih:2020 PRESIDENTIAL CU BUMAWKNAK HLIR. Hmun tamsawn ih hmanmi vote thlaknak cet( machine) cu Dominion a si. Himi cet sung ihsin Trump hrangih vote pekmi tam zet cu Biden lamah tleng ( transferred) a si. Himi vote ruk thu hi IT lam thiam pawlin fiang kelkel ih mipi hmaiih an pharh suah thei hnu khal ah state roreltu lu lamin an hnawl sak rero. Thudik dinpi ngamlo Republican state governor rak um tawk khal bolo tivek hmuh tikah riahsia za ngaingai cu a si.


Henry Van Thio:Vice President asi kho tilo hman ah’A si kho nak lam pakhat a um ri. – Onlinenungak\nHenry Van Thio:Vice President asi kho tilo hman ah’A si kho nak lam pakhat a um ri.\nThaizing (November 8) ah Henry VanŢhio Vote kan pek/na pek than ahcun Vice President asi khawh ti lo zongah Union Minister (ျပည္ေထာင္စုဝန္ႀကီး) si khawhnnak dirhmun ţha a ngeimi asi caah Vote rak pe ko rih!\n2015 lio zongah Vote nan rak peknak thawngin Vice President rian in Pathian sunparnak tampi a langhter. Ramchung le ramleng tiangin Pathian sunparnak a langhter.\nNLD nih teinak a hmuh i; Cozah a tlaih than ahcun Henry hi Union Minister / Deputy Minister tuan kho ding dirhmun tha ngeimi asi. NLD Cozah chungah Chin mi chungin Union Minister tuanmi pakhat hmanh anum loh; Union Minister tuanmi hi kum 70 in 80 lawngte ansi hna. Henry hi kum 62 lawng asi; amah bantuk hngakchia mi Quality tha ngeimi hi NLD nih an ngei tuk hna loh. Kum 70/80 upa cangmi Union Minister tuan lio mi hi 2020-2025 Cozah ahcun an hmang ti lai loh. 50/60+ cung hrawng an hman cang lai.\nHenry aa zuamnak Amyotha Hluttaw zong hi Union Minister/Deputy Minister tuan khawhnak asi. Vice President a tuan lioah NLD lutlai he aa thei dih cangmi asi i; MP sawhsawh in an hmang lai loh; Union Minister ah an hman than ko lai. Chin mi chungin Union Minister tuan khawh ding cu a sunglawi tuk.


A Poi Taktak Si! Ram Caah Thi Ding Hrimhrim In Lam Cungah A Chuakmi Nusal Tha, Kan In Phil Kho Ti Lai Lo! – Chin 11 News\nA Poi Taktak Si! Ram Caah Thi Ding Hrimhrim In Lam Cungah A Chuakmi Nusal Tha, Kan In Phil Kho Ti Lai Lo!\nPosted By: chin11news March 3, 2021\nRam le miphun caah thi ding hrimhrim in Lamcung ah a chuakmi nusal tha! A nule pa nih pangpar bantuk in an zohmi fanu fangkhat cu nihin ah misual ralkap kut in a nunnak a dih. Kum 19 nute Kyar Sin cu Mandalay ummi a si. Sammehnak dawr a tuahmi an si i amah hi fanu fangkhat ngeih chun a si. Cun a nih hi zohdawh lam a chimmi sayama pakhat a si.\nKyar Sin cu a hawile he sandah a piah i ralkap le palik he hmaitonh an um lio ah. Inn cunglei in ralkap nih Snipper in an kah caah a hmun ah a thi. A thih lai aa theimi ko a lo. A hngawng ah aa thleihmi ah a tialmi cu “kei cu minung tha ka si khawh peng nak ding a fian tung lo cun ka chan hlah uh. ..cun ka tak pum cungah san a tlaimi a um cun ka hlut ka thi B+ asi. ” tiah a tial a min a thut phone no a tial chih.\nA angki hrukmi hmai zongah a tialmi cu ” zeizong vialte a tha dih ko lai. ” tiah a ti. A nusal bak. Sandah piahnak ah hmailei ah a um. Tihnak zeihmanh a ngei lo. Nihin cu a nunnak pek ding hrimhrim in aa thawh. Ram le miphun thinlung ah a cam peng lai. Upatnak kan pek cio. A thih hlan deuh ah a cawlcangh ning atang link ah video in zoh hmanh. A chimmi cu ahmanh kan tli lai lo. Hmai um pawl thu uh thih cu a si kho lai lo hih. ..a ti tlawmpal ah an kah i a thi. Credit: TCT


kum 12 mi chungkhar pa cem vawlei nun - JM News\nApa thawng atang anu Motor accident nak in athih ruangah kum 12 Malaysia pahngakchia Muhammad Aiman Syazwan Mohd Fouzi nih anau le pa 5 kum 2 in kum 10 karlak a zohkhenh nak hna thawngpang cu ram chungah avun thang tatak.\nFouzi nu hi Bank ah riantuan mi asi, kan hnung thla ni 25 ah khan rian i a ttin pah ah Sungai Baru ah accident atong i arak thi, Fouzi pa hi thawng atang.\nkum 12 mi Fouzi nih hin far 4 le ahngakchia bik kum 2 mi naupa angeih hna, Social warefare department nih an komh nak “ka nu nih hin zing kan thawh ka ah breakfast akan chuan piak i arian akal hlan ah siangin ah akan chiah ta, siangin kan ttin caan ah avun kan lak i cun arian apeh than”\n“arian ruangah in ah akan umpi khawh peng lo caah ka nu nih ka nau le zohkhenh ning aka cawnpiak i anih zong hna ngam te in achuak tawn i ka nu um lo kar ah ka nau le tha te in ka rak zoh khenh hna, ei din an duh mi noodle le arti le thil dang pawl ka chuan piak tawn hna” tiah achim.\nBiahal nak an tuah mi, “atu ah kum 12 te lawng na si i na nau le minung 5 zohkhenh nak dingah na lung a dong maw?” tiah bia an hal mi cu “ka lung a dong lo, ka nu nih kan thih tak hmanh selaw ka nau le hi tha te in ka zohkhenh hna lai, ka pa Thawng atlak ruangah zoh khenh tu kan ngei lo i ka nau le hi ka thih tiang ka zoh khenh hna lai” tiah aleh hna.\nSocial Warefare nih bawmh nak phaisa Rm.300 an pek i apa far kum 43 mi Nor Azila Sahran anu au rual pa 6 zohkhenh ding in a umpi hna.\nUS siangin ah meithal kahnak achuak


A Poi Tuk Ee! SAC Ralhrang Nih Pastor Pakhat Fak Tuk An Thah – Onlinenungak\nA Poi Tuk Ee! SAC Ralhrang Nih Pastor Pakhat Fak Tuk An Thah\nChin Pastor Pakhat PDF tiah an Puh i SAC Ralhrang Hremnak in Nunnak Liam. Magwe ramtthen, Saduh-daya peng, Thake-daung khuate ah Pathian rian a ttuan liomi Asho Chin pastor Salai Ngwe Kyar cu PDF na si tiah SAC ralhrang nih an hremnak ah a nunnak a liam, tiah thawng kan theih.\nDecember 6 ah khan Saw peng chung ah Khrihfabu rianherh khual a tlawn lio ah SAC ralhrang nih an rak tlaih. PDF na si tiah an puh i, Saduh-daya palik zung ah ralhrang nih ruru hranghrang in an hrem ruang ah December 8 ah Magwe General Hospital ah an chiah.\nAn hremnak hliamhma in Pastor Salai Ngwe Kyar cu nihin December 9 zinglei ah Pathian ttang ah aa din. Pastor Salai Ngwe Kyar hi Thake-daung khuate ah a tthanglianmi a si i, Baibal sianginn a dih hnu in an khua Baptist Khrihfabu ah Pathian rian a ttuanmi a si. Crd; The Chin Journal\nAn ngeihmi Caw cu a pa nih a thah hnu ah mei phu tuat in Cawsa cu mei cung ah a em pah khin a pa nih a fanu cu bia a chimh. “Kafa kan inn pa, hawikom le kan sahlawh cu au hna law ei tti hna uh sih , eiding puai kan tuah hna lai i kan i nuam hna lai ” tiah a chimh.\nA fanu cu lam cung ah cun a chuak i a au ” kan inn mei a kang ee rak chuak cio uh law, kan bawm cio uh ” tiah a au. Chikkhat ah mi tlawmpal an rak phan na in tam deuh nih cun, cu nu a au mi cu theih terlo in an um. Cu ka ah a phanmi minung tlawmpal he cun nuam ten le khimten an ei i an i nuam hna.\nA pa cu a khuaruah a har caah a fanu cu bia a hal than ….” A ra mi hi mi zei dah an si, ka theihmi an um lo ee, kan chungkhat sahlawh pawl tah” tiah a hal.\nA fanu nih cun ” a tu a ra mi hna hi kan inn mei a kaang ti thei in bawmh dingah a ra mi an si, nuamhnak tuah ah a rami an si lo, anmah hi khimten dangh ding ah aa tlakmi an si ” tiah a chimh.\nHarnak ton caan ah hrialtu cu hlawhtlinnak ton caan zong ah sawmding in an i tlak lo. Biakilh : Kawlca in an tialmi kha Lai ca he aa tlakning in leh thanmi a si. Crd; Mai Anna Par (The Chin Post)\nMandalay ramthen Myinchain peng Simikhung khua in a chuakmi ralhrang phu hna motor pakhat le cycle 3 cu Nanhtahlaing khua le Ngannan khua kar Chawngku hleidonh ah December 9, zinglei suimilam 8:45 hrawngah mi zapi vengtu ralkap phuli fonh nih bomb puahhnawh in an doh hna caah ralhrang cycle 3 cu a rawk i palik minung 3 cu a hmun ah an thi colh tiah Myaung peng TGR phu nih cathanh an chuah.\nKaphnih kar kahdohnak ah ralhrang phu hna cu Myaung peng TGR mi zapi vengtu phu, Myaung Special People’s Defense Force ( MSPDF), 27 Revolution Force, Nganzun Five Star phuli fonh hna nih an doh hna i mi zapi vengtu ralkap phu lei in hliamtuar le a thi um lo in hnu an tolh kho tiah theih a si.\nNihin Ah SAC Ralhrang Ceilak An Thah Than Hna. Sagaing ramthen, Salingyi peng in a chuakmi ralhrang motor pakhat cu Yinmapin peng Teepinkhan khuapawng ah Triple Two phu le mi zapi vengtu phufonh nih December 8, zinglei, suimilam 9:30 hrawngah bomb lung 30 hmanhhnawh in an doh hna caah ralhrang phu minung 10 nak tlawmlo an thi tiah Triple Two phunih cathanh an chuah.\nBomb puahhnawh in doh a tongmi ralhrang phu chung in minung 10 leng an thi lai tiah zumh a si, Dungtaw khua caah thisen man lehrulh kan cham tiah Triple Two phu nih cathanh an chuah. Crd; The Chin Post


Trump supporter pawl, Siizungah an va kal i, Trump sin ah bia an chim mi nih US a hninh ko\nTu lio thawngpang a linsa ngai mi pakhat Trump nih Covid a ngei mi kong hi a si. Trump nih mah bantuk in Covid a ngei caah Campaign tuah khawh ti lo in Walter Reed Hospital ah zohkhen a si lio caah amah supporter pawl nih a umnak siizung ah an va kal\nTrump supporter pawl tampi cu Walter Reed Siizungah an va kal i, Siizung hmaiah Democrat pawl caah thei nuam lo tuk mi cu siizung hmaiah an au,\nAn au mi bia cu, “Siizung hmaiah Trump Rally kan vun nih tuah piak” tiah an au. Mah bantuk in Trump cu President si than ding in an duhnak an vunlangter mi nih Democrat pawl cu alauter ngai\nTrump nih zarh khat a voihthum, voihli hrawng rallies a kan tuah piak tawn, Natein a tu cu Trump nih a kan herh cang caah kan mah tu hi ziisung ah kan vun ra i, Trump caah campaign kan vun tuah tiah an chim\nElection ding in ni 30 hrawng lawng a um lio ah mah bantuk in president Trump campaign tuah khawh lo in siizungah a um mi cu a fans pawl caah theithiam a har ngai\nZarhpi ni ah Trump nih a supporters pawl cu siizung hmaiah salute a va tuah hna i, SUV hmangin siizung cu a chuahtak i, amah supporter pawl hna a va hmuh.\nTrump hi rian ttuan lo in a um kho lo caah siizung ah a um lio zongah rian a ttuan peng caah mi tampi nih US ram caah mah bantuk in rian a ttuan i, US a dawt ruangah mi tampi nih an uar chin lengmang tiah thei a si. Source-Breitbart\nBe the first to comment on "Trump supporter pawl, Siizungah an va kal i, Trump sin ah bia an chim mi nih US a hninh ko"


Nevada Lawng Lawng Ah Ruahchan Nak A um Cang. – Kawltu Team\nNevada Lawng Lawng Ah Ruahchan Nak A um Cang.\nDonald Trump a tlin le tlin lo cu Nevada ah tampi aa hngat. A tu ah hin Biden nih 264 electoral votes bak a hmuh cang. Mah lio ahcun Donald Trump nih 214 electoral votes a hmuh ve. Biden nih Nevada ah a tei than ahcun US nih President thar a nei cang lai. Neveda ah hin Electoral vote 6 a um caah Biden nih a tei ahcun a pumpi ah Biden nih 270 votes a hmuh lai caah President thar a si lai.\n← Mail Voting Ruang Ah Donald Trump Cu Tlin Khawh Dawh A Si Ti Lo.\nMachigan Cu An Buai Tak Tak Cang Hi. →


Editor Sin Cakuat: Hakha Sii-inn Mizaw Conghtu Zulhphung Ka Uar Lo Ngainak – THE CHINLAND POST\nEditor Sin Cakuat: Hakha Sii-inn Mizaw Conghtu Zulhphung Ka Uar Lo Ngainak\nThe Chinland Post| 2018 May 27|Hakha sii-innpi ah mizaw congtu zulhphung an tuahmi ka uar lo ngaimi cu zing 9:00am -11:00am kar mizaw congtu pakhat hmanh mizaw he um a ngah lo. Siibawi pawl round an tuah lio ti a si. Zanlei 2:00pm-4:00pm tiang cu thiamthiam.\nIndia ah kum 8 deng ka um i kum 4 chung Medical Interpreter ka tuan i mizaw admit pawl zong Doctor pawl round an tuah lioah mizaw congtu pakhat cu um khawh a si. Pakhatnak tam nih umpi belte a ngah lo. Nain Hakha ah cun zinglei sml. 2 le zanlei 2 chung, nikhat ah sml. 4 chung mizaw kan kaltak hna tinak a si. Nain Siibawi nih an zoh tak hna caan cu minute 2 or 5 tluk lawng a si. Sml. 4 chung cu an zun chuah zongah, an tihal zongah, sii cawk herh zong ah, drip a rawh zongah le an thichuah caan ah, a holh kho lo le a holh huam lo zongah, an zual zongah zohkhenhtu ngeilo in an tuar a hau ko.\nSii din a herh caan ah rawlei asilole pakhat khat ei a duh caan ah thut a duh caan ah zun thawh a duh caan ah a luak a chuah caan ah, a thlan a chuah caan ah bawmtu an um hrimhrim a hau. A herh pingpang a um sual ah tiah mizaw congtu pakhat cu mizaw a pawngah a um peng awk a si tiah ka ruah.\nSml. 4 chung leng ah chuahtak a si tikah pakhat nu cu lam a kal kho lo i a tho kho lo i bawmtu a ngeihlo caah a zun aa ceh bal. Mizaw cu a tho kho lo, a dam lo caah amah tein cawlcanghter a that lo caah zei bantuk Siibawi an rat zongah an zawtnak konglam chimtu, sii cawtu le herhmi tlangtlatu pakhat tal cu a um awk hrim a si tiah ka ruah. Sii-inn rianttuantu hrim an hmurka a hrang tuk i mizaw caah theih a nuam lo ngai tawn.\nCucaah, hi Hakha sii-inn mizaw cawngtu hna zulhphung dingrep an tuahmi le riantuantu cheukhat nih hmurka awhrang in mizaw le a congtu raak a kan hmanmi an kan thinhpiak ding le thlenremhpiak ding ka duhnak ka hun langhter.\nHakha khuapi chung, Dawrthar sang ah khua a sami upa pakhat\nBiakilh: Hi cabia cu The Chinland Post careltu mizapi nih Editor sin ah an rak kuatmi cabia a si.\nPrevious UN Humhimnak Council Phu, Rohingya Ralzaam Umnak Buk An Phan\nNext Update: A Ni 9nak Tiang Ah Quarter Final Kai Ding Phu 6 An I Fiang Cang


Pumpak in tanh pi ding’Pu Ngun Maung le Sayamah Iang Tial. – Onlinenungak\nPumpak in tanh pi ding’Pu Ngun Maung le Sayamah Iang Tial.\nA tutan thimnak aa zuam dingmi hna lak ah kanmah meehmun ah hi hna pahnih hi kan ai awhtu si ding ahcun aa tlak bik tiah ka hmuh.\nPu NgunMaung hi Pyithu in a si i anih hi Deputy Minister a rak tuan balmi a si i hmuhton tampi ngeimi a si hlei ah a dik tiah a ruahmi cu raltha tein a aupi i a lungthiangmi si. Tutan zongah teinak a kan hmuh piak lai tiah zumhnak ka ngei.\nSayamah IangTial hi nu raltha a si, a dik tiah a ruahmi cu mithmai zoh loin a chimrel ngammi a si caah State Parliament ah kan aiawhtu a si ahcun cozah chawva duh poah in a tawlreltu pawl raltha tein a phuang ngam ding si. A fimthiamnak zong nih a tlinh caah amah hi aa tlak bik tiah ka hmuh.\nNihin kan Parliament ah anmah bantuk sining a kengmi pawl hi hmuh ka duh hna! Theihternak~ Zeibantuk party he hmanh pehtlaihnak ka ngei lo!


US ah U Kyaw Moe Tun Thah ding in Hlanmi Minung 2 Taza an Cuai Hna, U Kyaw Moe Tun nih aa citmi motor lehter hnu ah fahnak pek i tlerhkhawn (asiloah) thah ding in timhtuahnak an ngei. – Thechinlandtoday\nUS ah U Kyaw Moe Tun Thah ding in Hlanmi Minung 2 Taza an Cuai Hna, U Kyaw Moe Tun nih aa citmi motor lehter hnu ah fahnak pek i tlerhkhawn (asiloah) thah ding in timhtuahnak an ngei.\nadmin August 7, 2021 Leave a Comment on US ah U Kyaw Moe Tun Thah ding in Hlanmi Minung 2 Taza an Cuai Hna, U Kyaw Moe Tun nih aa citmi motor lehter hnu ah fahnak pek i tlerhkhawn (asiloah) thah ding in timhtuahnak an ngei.\nUS ram, New York khua ah U Kyaw Moe Tun thah ding in an hlanmi hna Myanmar rammi pahnih cu August 5 ah FBI nih an tlaih hna i Westchester biaceih zung ah taza an cuai hna, tiah The Washington Post nih a ttial.\nU Kyaw Moe Tun thah ding in (asiloah) fahnak pek ding in an hlanmi hna minung pahnih cu Phyo Hein Htut (kum 28) le Ye Hein Zaw (kum 20) an si, tiah Westchester biaceih zung ah chuahpimi record ning in theih a si.\nWestchester biaceih zung i record ning ah “Phyo Hein Htut le Ye Hein Zaw nih UN palai (U Kywa Moe Tun) aa citmi motor a kee (tier) hrawhpiak i a motor lehter. Cu dih cun UN palai rian in chuak tiah tlerhkhawh/fahnak pek (asiloah) thah ding in timhtuahnak an ngei,” tiah a langhter.\nA cunglei Myanmar rammi pahnih hi Thailand ah a ummi Myanmar ralkap ralhriam a cawkpiaktu (ralhriam puaisa) pa nih July thla ah a rak pehtlaih hna. Cu pa nih cun Phyo Hein Htut cu a pehtlaih i U Kyaw Moe Tun thah ding (asiloah) fahnak pek ding in $5,000 in a hlan.\nZella timi Application hmang in Thailand ah a ummi pa nih Phyo Hein Htut cu $4,000 voi hnih in a kuat. “A taangmi $1,000 hi rian aa lim in kan kuat te lai a ka ti,” tiah Phyo Hein Htut nih FBI sin ah a chim. Phyo Hein Htut le Ye Hein Zaw cu kum 5 tiang thongthlak khawhnak pohma in Westchester biaceih zung ah tazacuai an si.\nMyanmar ram aiawhtu UN palai U Kyaw Moe Tun nih, “Atu bantuk in ka nunhimnak ca ah dinh caan ngei loin a cawlcaangmi US cozah, Ambassador Linda hruaimi USUN le security bu chungtel vialte cung ah lunglawmhnak tampi ka ngei,” tiah Twitter ah a ttial.\nFBI Acting Assistant Director Jacqueline Maguire nih, “Kan ram ah a cangmi thil kong ah US upadi nih zei bantuk miphun paoh a huap dih hna. Cucaah, hi hna pahnih nih an tuahmi thil kong ah kan ram upadi ning in an zun ve lai,” tiah a chim. The Washington Post, Aljazeera\nJuly thla chung ah Dalaan 4 kan fimtawl hna, bomb 42 kan puah tiah MDY PDF nih thanh →\n← FALAM AH KUM 65 TLUN UPA COVID-19 HRIK KHAM SI AN DAWT DING


Federal kan duh ti tung i CNLD vote pek ding forh cu ‘chungtlik lio paracetamol pek’ he ai lo – Chin World News Evening\nJuly 21, 2020 July 21, 2020 Salai Van Hmuhning\nKawlmi nih anmah duh in an kan uk cu kan duh cio maw? Nemmam hlah. Mah tein i uk khawhnak federal ngah kan duh maw? Duh tuk hen ta. Mah tein hruaitu tha thim khawhnak nawl ngeih kan duh maw? Duh tuk hen ta. Mah kan duhmi hi Pu Nothan Kap phu CNLD party nih an tlinter kho lai maw? An tlin khawhnak ding lam bi te tal a um maw? A um nemmam lo.\nAho nih dah a tlinter khawh kun lai? : Pu Zing Cung hruaimi CNF le Suu Kyi hruaimi NLD lawnglawng hi federal ram a ser kho ding dirhmun ah a ummi an si. CNF le tlangmi hriamtlai phu nih NCA hmang in Hluttaw leng ah federal ngah khawhnak ding an cawlcang. Suu Kyi phu NLD nih Hluttaw chung in an cawlcang ve.\nAn i tinhmi cu 2008 Constitution remh in ‘federal rampi’ ser ding khi a si, tutiang ah cun ralkap an lung an thumh rih lo caah duh ning in hmai an kal kho rih lo. Phundang in chim ahcun ‘federal kan duh’ tiah au lengmang tung i federal ram ser ding ah a nun caan sunglawi dihlak a petu Suu Kyi le a party NLD doh lengmang khi ‘mah til cumh’ he ai lo mi a si, kan luatnak ding caah thih zong tih loin dothlennak a tuahtu an doh i an soisel khi a si. Chin party CNLD tanpi zong a thatnak a um ve ko, miphun min a hmangmi an si caah an dihlak an sung than ahcun miphun min a chia lai. Teinak an hmuh ahcun ramkhel biaruahnak le rampi hluttaw ah zalawng deuh in Chinmi kong an chim kho ve lai. Nain, ‘federal ram an ser lai, Kawlmi uknak in CNLD lawng nih an kan luatter kho lai’ timi ruahnak cu pialsual ruahnak a si, a dik lo tukmi a si, ‘Salai Lungthli Tum nih Angelina Jolie a thit lai’ timi capo he ai lo.\nHluttaw ah cun kan duh tiah aukhuan poah ah kan duhmi kan ngah lai tinak a si lo, kan duhmi ngah khawhnak ding caah MP vote tampi ngeih a herh. NLD hmanh nih 2008 Constitution remh khawhnak caah a herhmi MP(75%+) an ngei kho rih lo. Party fate CNLD nih rampi hluttaw ah MP 75%+ an ngei ding cu mang hmanh ah a si kho lomi a si. Kawlmi nih uk kan duh lo i federal ngah kan duh ahcun federal ram a ser kho ding CNF or Suu Kyi party NLD hi thazaang pek ding an si. ‘Federal kan duh’ ti tung federal ram ser ding ah kutke zong a ngei lomi CNLD hna ‘mee pe u’ ti cu chungtlik lio ‘paracetamol’ sii pek he ai lomi a si. Para nih chungtlik a damter lai lo, a zualter lehlam lai. Caṭialtu: Salai Lungthli Tum\nHalkha Peng Pyithuh Hluttaw Caah Union Deputy Minister Hlun Pu Ngun Mawng Independent In aa Cuh Lai


North carolina ah Miraang nih minak pawl ke an tawl piak hna; A ruang\nMah bantuk in minak an sual i, USA ram chungah buainak an ser thluamah lio ah miraang pawl nih Jesuh lungput ngei in, minak pawl ke an tawl piak mi a hmuh mi poah an mittli a tla. Mah bantuk hi zumtu tha le Jesuh hnuhzulh cu a si. Jesuh nih nan ka dawt ah cun ka nawlngai u a ti. Jesuh nawlngai cu a bia ning tein thil tuah kha a si.\nAmerica ram minak pakhat George Glyod thinak ruangah USA ram cu khuaci a mui bak. George flyod thattu zong thonginn ah chia a si cang i, kha lio ah palik pahnih zong kha thawngin ah chia an si ve cang, Natein minak pawl nih zeidah an duh? a ruang um ti loin USA ramchung cu an duh ning bantuk in an hrawh khoh mi poah cu an hrawh thluamah ko\nMah bantuk in thil cang lio ah North Carolina lei ah thil mak a tlung, Unity Marh an ngei. Member of the legacy Church Cente, co-pastors Faith Wokoma le a pasal Soboma timtuahnak in Unity Prayer walk an ngei. Bible ah a thi hlan ah a zulhtu sin ah thil a tuah ning bantuk in, White police officers le community members tampi chuak i kohhran rian ttuantu pawl nih an ke an tawl piak hna\nWashing of the Feet’ ceremony ah hin police officer 3 zong an nih tel tiah thei a si. Minak tampi ke an tawl piak hna i, mah thawngpang nih USA ram chung a hninh ngai. Mah bantuk thawngpang chia lio ah mah bantuk thawngpang tha vun thei cu hna a ngam ngai. Pathian rian dik tak an ttuan tinak si. Credit-Fox News\nBe the first to comment on "North carolina ah Miraang nih minak pawl ke an tawl piak hna; A ruang"


R.I.P Dr. Nehginpao Kipgen – Hakha Cherry\nR.I.P Dr. Nehginpao Kipgen\nPasaltha kan sung tthan. Covid-19 zawtnak in nihin zing ah Delhi ah an kan liam tak ve. Ka zaangram, a pamtuk hringhran ka ti.\nDr. Nehginpao Kipgen hi kan mah Kawlram minung, Kuki miphun chung in Delhi khuapi Jindal School of International Affairs, Center for Southeast Asian Studies ah Professor le Executive Director kan ngeih chun mi asi.\nA mah hi Kuki miphun chung in Political Scientist ngeih chun a si ko lai, mino te a si nain minthang ngai mi asi. Midawt a thiam, a manh lo lio pi zong ah phone call an kan tlaih piak peng, zingzan ti nawn in WhatApp in ca an kan kuat, an kan chonh, Kawlram kong a biachimnak kip ah an kan sawm, a donghnak bik kan i chonh cu April 10, 2021 ah a si i atu zing ah a pumpak phone number in cakuat a ra mi ka zoh cu, a nunnak a liam cang timi a si tikah ka lau ko zumh zong a har ngai.\nA mah thawngin Delhi Chin ralzam nih India ram uktu upa hmai tiang ah bia chimnak caan kan ngei kho tawn. Mipi nih tihzah mi, uartuk mi a si caah Conference, Workshop ti bantuk boruak an kan ser piak, cu ahcun UN lei hruaitu, India Cozah hruaitu ti bantuk a sawm hna i cu bantuk hmai ahcun Chin ralza kan dirhmun, kan harsatnak pawl an kan chim ter tawn ve.\nKawlram kong ah a bik in vawleicung media le Researchers pawl nih an ton mi, Interview an tuah peng mi asi. Tutan Kawlram Ralkap nih hramhram in mipi uknak an chuh mi kong zong ah Interview tampi an tuah manh.\nA donghnak bik Kawlram buainak kong Interview an tuah hi April 9, ah a si i Channel News Asia (CNA) nih an tuah mi asi. Paper chuah mi cu a tampi hmanh ve. Ramkhel cauk thatha an kan chuah piak tu zong a si.\nCovid-19 zawtnak ruang ah nihin zing ah an kan liam tak ve. Kawlram minung nih pasaltha kan sungh lawng si loin, Delhi khuasa Chin ralzam an kan dirkamhtu kan pa pakhat nih an kan liam tak bantuk a si.\nKawlram kong ahcun Expert, Scholar pakhat asi, Zeibantuk Ramkhel boruak pical paoh ah Vawleicung Media pical in interview an tuah mi, a ruahnak an hal tawn mi asi. A paam tuk hringhran e.Credit-Salai Cung Dawt\n1. Hi ka YouTube link hi a thih hlan, a donghnak bik Kawlram kong a chim mi asi https://www.youtube.com/watch?v=o1Qqd_5vQ5w 2. Cun hi ka Link hi cu a mah pumpak kong a si, theih a duh mi nih rel khawh a si https://jgu.edu.in/jsia/faculty/dr-nehginpao-kipgen/\nMandalay Nu Sihni Pakhat Cu Rallokap Nih An Vuak Hnuah An Kalpi!\nHakha Khuathar ah Ralkap nih Meithal an Puah


Apple nih Cutuh in iPhone ah Internet Pekning a Hlathlai | THE CHIN EXPRESS\nApple nih Cutuh in iPhone ah Internet Pekning a Hlathlai\niPhone sertu US hrambunh Apple company nih cuṭuh in iPhone, Macbook, tbk., pawl ah internet pekning a hlathlai lio asi, tiah Bloomberg media nih a thanh.\nA tuah khawh ahcun iPhone a ngeimi paoh cu simcard internet cawk a hau ti lai lo. Mah pinah, vawlei cung na kalnak kip ah internet line a um peng lai.\nApple nih cuṭuh internet a hlathlaimi hi Apple sermi iPhone, Macbook, AppleWatch, tbk., pawl an umnak dik tein hngalh khawhnak le feature thar tuahnak ca zongah asi kho, tiah Bloomberg media nih ati.\nApple CEO Tim Cook nih mah rian hi an company usape rian ah a chiah i aerospace, cuṭuh, wireless data kuatning le software engineers thiamsang thar tampi a hlan cuahmah hna.\nCutin an hlathlai (research) mi cu kum 5 chungah a result hmuh khawh dingin Apple nih ai tinh.\n2017 te khan, Apple nih Google company i cuṭuh le spacecraft sertu phu lutlai 2; John Fenwick le Michael Trela a rak hlan cang hna. Anmah 2 nih cun cuṭuh le wireless internet pekning a hlattu phu cu an hruai hna lio asi.\nNaite zongah Apple nih, wireless engineer minthang Matt Ettus, Ashley Moore Williams (Aerospace lutlai hlun), Daniel Ellis (Netflix company nih vawlei cung ramkip ah video a thlah khawhnak hnga rian a ṭuantu phu lutlai hlun) pawl a hlan chap hna.\nA fiang rih lomi pakhat tu cu, Apple nih amah tein van ah cuṭuh tampi thlah a tim maw asiloah a um ciami cuṭuh pawl sin in data a dong khotu vawlei um technology in iPhone ah data kuat dah ai timh, ti hi asi.\nSilole van i a herhmi thilri serpiak dingin cuṭuh ser minthang Lockheed Martin le Boeing company pawl zong a fial te khawh men hna.\nBloomberg nih, “atu cu hlathlai an thokka lawng asi rih caah a tlamtling kho taktak lai maw ti a fiang rih lo, a tlamtlinh thai loin hlawt zong a fawi,” ati.


Tlailand Cozah Nih PDF Bawmhnak Caah NUG Nih A Pek Mi Ting Zaanga A Tlaih Piak Hoi – Thechinlandtoday\nTlailand Cozah Nih PDF Bawmhnak Caah NUG Nih A Pek Mi Ting Zaanga A Tlaih Piak Hoi\nadmin July 3, 2021 Leave a Comment on Tlailand Cozah Nih PDF Bawmhnak Caah NUG Nih A Pek Mi Ting Zaanga A Tlaih Piak Hoi\nNUG Ministry of Health nih PDF, KNU/KNLA hna caah bawmhnak phaisa a pek mi cu Thailand cozah nih ting 500 lakhs an tlaih piak hna tiah theih a si. NUG nih hi bawmhnak a pek mi hi ai tinh nak ah cun ting 500 lakhs lawng si lo in ting 1000 lakhs pek dingin ai tinh mi a si.\nHi konghe pehtlai in Thailand ACC Team hruaitu U Ye Min nih thanhnak a tuah nak ah cun PDF Southern Military caah bawmhnak 1000 lakhs lak ah ting 500 lakhs kan tlaih tiah Yangon modern news sin ah a chim.Thailand based ACC alliances pawl hna nih hin ningcang lo thil kan tlaih mi cu Humanitarian refugees pawl hna bawmhnak ah kan hman tiah a chim chap.\nAsinain Karen National Media report a pek ningah cun NUG bawmhnak kong tlaih mi zei hmanh chim lo in thil dang deih a chim.General Saw Frado cu Karen National Association KNU/KNLA Military 7 Military Chief ah chiah a si i a rian santer a si cang.a mah hi KNU/KNLA Military 7 General Jaw Phyu ai awhtu ah rian khinh a si.Karen National Association (KNU)7 hna nih hin district 6 – tat Maha 1, Tuang Ngu District Military 2 , Nyuang Lay Pin District Military 3 bate ,/ Dawey District Military 4 Fapon District Military 5 Duplaya district military 7 a zoh cuahmah tiah a chim diam.\nRelcahp: Nizan(2 July 2021) Kalaymyo pengchung Kawlkulh khua i Covid-19 center ah ai register mi zat 295 an si.Kalaymyo Khristian thlanmual ah minung 10, Buddhist thlanmual ah minung13 vui an si.Wesley Hospital, Agape Hospital, Royal City Clinic, le private clinic tangti in Kale Covid Treatment Center hawn an timh i, a tu hi hawn nak dingah a tuaktan cuahmah lio a si.\nCDF Min In Mizoram Le Lawngtlai Ah Phaisa An Khawmh Ti Mi Kongah Kaphnih Fianternak AN Tuah Cang →\n← Tuluk Nih North Korea Cu A Mah Ram Bantuk Ah A Ruah Manh Ko Cang


Giri Thlichia Atuarmi Hna Nih Bawmh an Herh ! – Chin Community in Norway\nGiri Thlichia Atuarmi Hna Nih Bawmh an Herh !\nDecember 15, 2010 ccn 0 Comments\nCyclone Giri nih kan miphun cheukhat fak piin a den hna i, minung a thongsaang in harnak an tuar ti thawngpang cu vawleicung theih in thanh asi cang. Kan Chinmi zeimawzat zong nih pumpak in siseh, buu in siseh bawmhnak an pek hna i, vawleicung huap in hi bantuk harsa mi hna a bawmtu buu ngan hna zong nih zeimawzat bawmhnak an hun pek hna ti thawngpang theih asi.\nChin Community in Norway (CCN) zong nih kan miphun harnak a tuarmi hna bawm kho ve ding in saduhthahnak le biakhiah hnatlaknak a um caah, atanglei bantuk in Norway ummi Chinmi pakhat/chungkhar cio sin ah bawmhhal ding in timhtuahnak kan ngei.\nTelephone in le minung pumpak in mi pakhat /chungkhar pakhat cio chawnhbiak nan si lai, “Giri Thlichia a ttuarmi kan unau le hna nih na bawmhnak an herh, nang/nannih zeizatdah nai tel khawh ve lai” tiah nawl nan si lai. Cu telefon chawntu ding hna ah thimmi hna cu:\n– Peter Sang Lian Thang (Vest- le Aust Ager )\nPu Van Thang ( Rogaland)\nSalai Cung Cem Bik (Midt -le Nord Norge)\nPu Za Kung (Telemark Area)\nMai Mary Hram Sui (Oslo Area) hna an si.\nHi kan thimmi hna minung 5 nih Christmas hlan Dcember 20 in Januar 9 tiang bawmhnak caah campaign an rak tuah te lai ti kha thawngthanh chih kan in duh fawn hna.\nPhaisa thawh a donghnak deadline cu January 31 tiang onpiak ding zong in ceihkhan asi.\nPhaisa a chuakmi le bawmhnak a chuahtu hna min cazin kha CCN nih ttha tein record ai chiah pin ah, kan website chung zong ah kan taar lai.\nHarnak a tuarmi kan miphun hna caah kan ti khawh tawk cio in bawmhnak pe kho cio hna usih tiah nawlnak kan in tuah ko hna.\nGiri Thliachia bawmhnak kawlnak ah ttuanvo ngeitu CCN-ec upa hna online meeting an tuahmi record atanglei ah download tuah khawh asi.\nDownload Online Meeting Record (18.12.2010 kl 21:00-22:00)\nPrevious Previous post: Chin: History, Culture & Identity\nNext Next post: Books: Burma (Myanmar)


Chin Modern News – Page 22\nChin December 3, 2018\nCHRO le AUS-Chin Upa Hna Nih Australia Cozah An Ton Hna\nMah bantukin ram hninhnak Malaysia le India ah a tang rihmi kan Chin miphun chungin ralzam hna caah zawnruahnak thinlung he rian a kan tuanpiaktu kan upa hna cungah lunglawmh lo awk a tha hrim…\nWorld December 3, 2018\nUS Ralkap, Kum Khat Chung Hmanmi Phaisa Thazang\nUS ram nih an ralkap thazang caah kum khat chung i an hmanmi phaisa thazang cu vawlei cung ram thawng a si vemi Tuluk le Russia zong nih an ram hnih komh hmanh in a…\nJerusalem Khuapi I Cuhnak, Tel Aviv Israel Khualipi A Rak Canning\nSertu Pathian nih a mi Israel miphun pawl hna cu miram cia a simi Kanan ram pek dingin an pu Abraham sinah biak a rak kamh hna bantukin Joshua le Caleb nih Israel mipi cu…\nChin November 30, 2018\nUN, OPE/RSC Le IOM Zung Hna I An Phone Number (Contact Details)\nUN zung asiloah Department pakhat khat nih chawn kan ton tikah zei department (zung) dah an si ti a fiang lomi ka um kho men caah tanglei ahhin zoh hna usih. Mi tampi nihcun zung…\nWorld November 29, 2018\nAustralia Nih Indiah Pa Cu A Chuahkehnak Ram Ah A Kuat Than Lai\nAustralia ram cozah phunghram zong mipeem caah cun tihnung a rak si ve ko, ramchung phung a buar lengmangmi hna caah cun. Australia ram nawlngeitu bu AAT (Administrative Appeals Tribunal) nih Paramjeet Singh, kum 39…\nChin November 29, 2018\nUN Card Ngeimi Nih, Community Card (Min Dang) Hmang In 202 Sawk Le Malaysia Lah-Wah-Kah (Immigration) Phung\nVawlei cung ram vialte nih “midang sinak fir or min fir le lih,” (Identity Thief le Fraud) cu an doh cem ciomi le phungbuar phun pakhat ah an chiah ciomi a si. Australia cozah nih…\nChin November 28, 2018\nChin Ralzaan Hnon An Sinak Ko He Pehtlaiin UNHCR he Ton/Biaruahnak Ngeih Kan Herh (By CNF Lutlai Pakhat)\nRamleng phan Chin ralzaam, UNHCR nih ralzaam sinak in hnonnak thawngthanh an tuahmi kong he pehtlaiin CNF chungtuan lutlai pakhat nih Chin Ralzaam dirhkamhnak caah tuah a duhmi cu mahtihin a chim. UNHCR zungpi nih…\nRST or DSU interview a rak phi cangmi na si ko nain, nau thar nan ngeih ruangah UN nih nan fate cu register tuah i UN Card pek an duh lo ahcun OPE/RSC interview an…\nAtu lioah, Australia cozah nih ralzaam kan si’ah, ramchung ramleng i a ummi kan si’ah, a tam u an kan laaknak visa hna cu 202, 300, 200, 204 visa an si hna. 202 visa timi…\nAmerican ram hruaitu thimnak (Presidential Election) ahhin teinak hmuhnak caah relmi vote phun hnih, “Popular Vote” timi le “Electoral Vote” timi an um. Cu ahcun Electoral Vote hi a rak herh taktakmi a si. Popular…


Covid-19:damnak lei in rian a tuan tupa’A rian in an dintar a poi taktak. – Onlinenungak\nCovid-19:damnak lei in rian a tuan tupa’A rian in an dintar a poi taktak.\nAtu hi Europe ______mah i Covid-19 a kar ngaingai. Christmas hmanh innbing lawng in hman khawh a si te sual lai ti an phan tuk lio a si.\nCulio ah Czech Republic hi Europe ah a karh biknak pakhat a si ve nain Health Minister nih an ram Covid-19 phung cu a buar i zantlai hnu ah zuu dawr a kal caah Prime Minister nih rian in a dinhter.\nCzech hi minung sing khat ah 1066 hrawng covid-19 an i chonh. Cucu a tam taktak. An ram Covid19 phung ning ah zan sml. 8 tiang lawng dawr on a si nain an minister pa cu 11pm ah zuu dawt in a chuah kha an hmuh.\nHealth-minister Romana Prymula hi nai September 21. ah khan mah rian hi an rak pekmi a si. Thla khat lawng a ttuan manh.\nCatial tu:Teirial catial tu


Hakha In Motor Line A Chuakmi Chekhlatnak An Tuah Tam Caah Motor Khaltu Hnahnawhnak An Pek Hna – THE CHINLAND POST\nHakha In Motor Line A Chuakmi Chekhlatnak An Tuah Tam Caah Motor Khaltu Hnahnawhnak An Pek Hna\nTCP-Thantlang| 2019 July 8| Hakha in khua dangdang ah khualtlawng motor hna cu chekhlatnak tuah a tam pin ah motor khalhnak License (B) tlaih in tangka liamter, khualtlawng mi hmat-pungtin chek tibantuk an tuah tam caah hnahnawhnak an pek hna pin ah caan sau tiang motor luhchuahnak pehzulh dingah a har lai tiin motor khal tu pakhat nih a chim.\nTaungzalat motor khaltu pakhat nih, “Check Gate ah hin Sah-tung-lung, Palek, pengukzung, Ka-ngiah-nah hna an um. Hi chungah Sah-tung-lung, Tit-taw- le palek hna nih motor License, riantuannak Lisence, motor khal tu hmat-pung-tin pin ah khualtlawng mi hna hmat-pung-tin tiang an kan hal. Cucaah zalong tein tlunkal khawh a si lo pinah khualtlawng zong an zalong kho lo. Cun kan khuallam zong an tlai ter” tiah Pu Hongpi nih a chim.\nChin ramkulh cozah nih cun a tubantuk Check Gate chapding tibantuk kong cu kan tawlrel mi a um lo. A tlawm lei hmanh kan duh. Rampi huap in Lisence ngeilo motor lawng tlaih ding ti a si. Tangka liamter in Check Gate hna cu kan cohlang lo” tiah Sipin vuanci U Soe Htet nih a chim.\nChin ramkulh huap in khualtlawng motor hna cu khah (b) Lisence deuh an i tlaih caah aa tlak lo tuk in tangka an liamter hna ah cun khualtlawng motor ngeitu zong a donhkhanh ngai hna lai tiah a chim chap.\n“Motor khalhnak (b) License lawng kan ngeih ve caah an kan tlaih i 50,000 an kan liamter. Hakha in Kalay tiangah 30,000 lawng kan hmuh. Check Gate ah nifatin an kan tlaih peng tikah 50000 peng kan liam tikah mizei bantuk motor khal hmanh a tlamtling lo. Khual kan tlawnnak Motor hin mizapi, le eipaw cawmnak ca ah hman mi a si caah mah bantuk hin an kan tlaih ko ahcun Motor gate khar lawng a tang ko cang” tiah U Hongpi nih a chim.\n“Hi kong cu tuanvo ngeitu hna nih a rannak in an kan tawlrel piak a hau, khualtlawng mi chungin Hmat-pung-tin aa kan lo mi an um si cun suimilam pakhat tluk an kan dirter” tiah motor khaltu hna nih an chim. (Ref: Chin World)\nPrevious Avoi 4nak WPC Aa Pai Ding Pathawng Indiana An Phan Dih Cang; Ahodah $8000 A Co Lai?\nNext Canada In John Te Nih 2019 CYONA Idol A Co


Ningzak Lei Khi Si Ramchung Mipi Kilveng Tu Doh Ding Ah Ralhrang Pawl Vanlawng Bakin An I Thawh\nMain Editor October 28, 2021 Leave a Comment on Ningzak Lei Khi Si Ramchung Mipi Kilveng Tu Doh Ding Ah Ralhrang Pawl Vanlawng Bakin An I Thawh\nSagaing Ramthen Chung PDF Pawl Biatak Tein Doh Dingah Helicopter In Ralhrang Tam Ngai An Chiah Hna. Sagaing ramthen chungah a cawlcangmi PDF pawl biatak tein doh dingah ralhrangbu nih Helicopter in ralhrang tam ngai a chiah hna tiah ralhrang media pakhat a simi Tala Shwe May (သလ္လာရွှေမြေ) nih a tial.\nOct 28, tuzing ah Helicopter 6 le Jet Fighter vanlawng hna in Tanhse le Kyun Hlah (တန့်ဆည်နှင့် ကျွန်းလှ) lei ah an zuang i leikuang thlam hna an kah len hnuah ralhrang tam ngai an thlak hna tiah theih a si.\nRalhrang nih umkalnak ah tang lam (mawtaw lam) an hman ahcun lampi ah kah le bomb puah hnawh an ton lengmang caah atu bantukin cunglei in an phurh hna hi a si tiah tualchung PDF cheukhat nih an chim. Cun hi lak ah thawngtha pakhat asi ve mi cu, Nifatin In PDF Pawl Bia Thalo In A Vawlpaamtu Lenmang Tu Dalaan An Fimhlawm Cang. October 28| Ayeyarwaddy Ramthen, Bukalay Peng ah PDF pawl nifatin in a vawlpaamtu Dalaan San Maung cu nihin zinglei 10:00 AM tluk ah meithal in an kah i a thi.\nThawng pang dang… Sagaing ramthen Kawlin peng ah Oct 27, nizan zinglei 2:00 am ah ralhrang 100 hrawng cu mip vengtu ralkap nih hmunhnih in an kah hna caah ralhrang 40 hrawng an thi tiah NUG Runvennak Vuanci nih Oct 28, tuzing ah thanhnak a tuah.\nSagaing ramthen, Kawlin peng nichuahlei Kyaukpintha (ကျောက်ပြင်သာ) khua le Kachin Gone (ကချင်ကုန်းရွာ) khua karlak i hmunhma a lami ralhrang 20 hrawng le an hnuah aa din liomi ralhrang 80 hrawng cu Kawlin PDF nih caan khat ah hriamngan in an kah hna i ralhrang 40 hrawng an thi, Kawlin PDF lei pakhat tlawmpal hliam a tuar tiah theih a si. A thimi ralhrang hna ruak cu mei in kan khangh hna tiah Kawlin PDF nih cathanh an chuah. Credit: Khit thit media.\nNifatin In PDF Pawl Bia Thalo In A Vawlpaamtu Lenmang Tu Dalaan An Fimhlawm Cang →\n← Thawngpang Thatuk Si Cang NUG An Hlawhtling Cuahmah Cang


MAW KANU TIBAK HAU CANG. TRUMP CAAH THINPHANG TUK ACHUAK – The Chinlung Post\nUS President Donald Trump caah thawngpang chia taktak a chuak cang. Atu bak in arian chuah colh ding tiah an chim cang. Donald Trump nih aforhfial ruangah amah dirkamhtu hna nih Congress innpi an luh hnawh i, buainak a chuak. Hihi Donald Trump ruangah asi tiah Democratic senator Chuck Schumer nih achim pin ah Trump anawlngeihnak atangmi te zong ttuanti lo in atu in phuahcolh ding tiah nawlnak atuah cang.\nDonald Trump hi America Constitution 25th Amendment hmangin arian atlai kho lo. Vice president Mike Pence he an hruaimi cozah hi thlak khawh colh asi ko tiah Senate majority leader asi dingmi Chuck Schumer nih a chim chih. Cun ati tthan rih mi cu hi kongkau hi nithumni ah tuah khawh dih asi i, an duh lo asi ahcun congress ah impeachment tuah ding asi lai tiah a peh chih rih.\nJanuary ni 20 ah Joe Biden cu biakamnak he President sinak tuah asi cang lai. Hi lio caan ah President Donald Trump cu phunghram kalh in thil atuah ruangah tthumhthlak ding asi i, hi thil asi khawh lo zongah a voihnihnak ding congress ah impeachment tuah dingin US House of representatives leader Nancy Pelosi nih nawlnak atuah hoi. Trump caah cun lungrethei si ko lai tinak si.\nHi konghe pehtlaiin Donald Trump asoisel lengmang tu Illinois state house of representatives chungtel Republican party i, Adam Kinzinger nih ati vemi cu President nih hin arian attuan kho ti lo tiah fiang ngaiin alanghter. Hi konghe pehtlaiin Vice president Mike Pence nih tuchun nitiang zeihmanh achim rih lo. Nai buainak atuahtu hna kha mizeidah an si timi dottletnak tuah dingah FBI nih mipi nawlnak an tuah hna ti asi.\nBuainak konghe pehtlaiin Congress innpi le Washington DC i cozah innpi kilvennak ah luttlai asimi Capitol Police lutlai Steven A.Sound nih atimi cu January ni 16 ah rian dinhnak ka chiah lai tiah Media hna sin ah a chim. Nai buainak kha US tuanbia ah a um bal lomi thil asi i, amah hrimhrim zong biatak tein sual an phawl ve.


Opinion (Ruahnak/hmuhning) – Page 4 – Chin Community in Norway\nCategory: Opinion (Ruahnak/hmuhning)\nFebruary 18, 2011 ccn Opinion (Ruahnak/hmuhning)\nPeter Sang Lian Thang 20. februar 2011 Innledning Nasjonaldagen er en årlig høytidsdag, feiret av en hel nasjon eller en folkegruppe med spesielle grunner. Feiringen kan være minne til uavhengighet fra okkupasjon eller av andre betydningsfulle historiske hendelser. Historie viser at feiring av nasjonaldagen er i stor grad relatert med positive hendelser f.eks. en stor…\nFacebook, Mi Ngiatnak?\nNovember 14, 2010 Peter Sang Opinion (Ruahnak/hmuhning)\nIntenet webpage Facebook ahmangmi hi vawleicung ah million 500 kan phan ti asi, siahcun, vawleicung minung vialte zakhat ah 8% hi facebook a hmangmi kan si tinak asi. Norway lebang ah cun, Facebook ahmangmi million 2 hrawng hrang kan si ti asi. Million 4,7 hrawng lawng aummi ah milu 40% nak tam nih Facebook kan…\nCCN Caah Nihin Ka Saduhthah\nOctober 31, 2010 vanthang Opinion (Ruahnak/hmuhning)\nBY VAN THANG (Stavanger) July 27, 2004 ni ah rak dirhmi Chin Community in Norway ( CCN ) cu kum ruk a tling ve cang. CCN cu nunnak a ngeimi minung pakhat si sehlaw hgakchia te a si ko hnga. Cun CCN lawng kha hngakchiate a si rih lawng si loin CCN chungtel a simi kan Miphun…\nMy Personal Chin National Day Message\nJuly 21, 2010 ccn Opinion (Ruahnak/hmuhning)\nBy PETER SANG Feb 20, 2010. Whether we are indigenous people of Chinland with our own centuries- long history and culture is no longer a matter of argument as we have had adequate historical and scientific facts that support the existence of the Chin people even before the 9th century, which is as early as…\nFebruary 21, 2005 ccn Opinion (Ruahnak/hmuhning)\nBy Zing Cung Introduction Chin National Day was the result of our forefathers’ collaborated effort in order for our Chin people to have freedom, liberty, equality, and management of our own affairs without outside interference. On February 20, 2005, we will be celebrating the 57th anniversary of that united effort of our Chin people. The…


Editorial: Laimi Nuva Catial An Karh, Zulhphung An Nganh Sual Maw? – THE CHINLAND POST\nEditorial: Laimi Nuva Catial An Karh, Zulhphung An Nganh Sual Maw?\nEditorial| 2018 May 30| Atulio ah, Laimi a bik in Hakha-Thantlang ahhin a si theo lai, Online ah catial in thawngpang doklo, hmuhning doklo, sining doklo, tbk. catialtu hun karhnak caan hi a kum fai a hung si cang. Blogspot in Website ah sining thlen in, catialnak hmunhma hun iserh i catial cio cu a si. A thatnak he a chiatnak he tampi a um theo lai. Cu ruang ah, nihin tiang an kal thluahmah cio cu a si hnga. Cu nih a chuahpi vemi pakhat cu Nuva catial hi a si. Nuva catial cu tiah khuaruahhar zong a hun um pah. Nuva catial ti cu, zeidang silo in, Nupi he, Pasal he catialtu a simi khi chimduhnak a si. Catial tiah ti phot an tha bik rua ka ti. A ruang cu catial thiam an si le silo cu laklawh a um rua ka ti.\nCu he cun, a hun chuak timi cu Nuva silo zong ah, Nungak Facebook account i tuah in, ca dukdul pawl phunphun tial i, Facebook chung ah thlah, hmanthlak dukdul deuhmi tar, video tawi zoh dawhlo deuh pawl tar tbk. tete a hun um chih. Cucu pawl cu a tampi chim haulo in, hopoah nih hmuh dih cio mi an si. Nuva catial an va si ah siseh, nungak catial an va si ah siseh, catialtu cu lunghrinh deuh cu a hung si ko. A ruang tampi a um theo lai. A zei si poah ah, Laimi chung in Nu catial, nungak catial hun um cu a tha tukmi a si ko. Nain, nu an si taktak le si taktak lo tuhi lunghrin ding a hung um ve.\nCucu vialte cu chiahtak in, aho nih an va tial zong ah, catialtu phundang in chim ahcun, Journalist pakhat nih thawngpang tial tik ah zulh dingmi zulh phung le ziaza he zohchih in a tialtu kha a biapi. Cucu kan hnulei ah a tawinak in kan tial bal cang nain hrilhfiah le fianhdeuh a duhmi tete um a si caah tawinak tein hun fianh kan i zuam lai;\nThawngthanhnak nih aa timhmi, ziaza le zulhphung (Media Ethic) a hrampi tlaihtleng panga ‘Five core principles of Journalism’ timi kan langhter cang.\nThawngpang a hmannak le dikfelnak (truth and accuracy)\nThawnglatu nih thawngpang tial tik ahhin, a hman le hmanlo (truth) kong hi a si ko (tiah amah-khan) ti khawh peng a si lo. A cang taktakmi (fact) chung in lak i tialmi a sinak zulh hi a biapimi pakhat ah a telmi a si. Cucu, palhnak umlo tein a cang taktakmi (fact) kha hrambunh in tial a herhnak cu a si. Culawng silo in, tialmi thawnglaknak kha a fekfuanmi le a felfaimi a si le silo checkfel ta lengmang a haumi a si.\nZalongte in tialmi thawngpang a sinak (independence)\nThawnglatu pakhat a sinak in, zalong tein catial khawhnak awan a ngeih a herh. Cu ve bantukin thawnglatu nih pumpak, a phu, a bu, ramkhel bu tbk. miaknak le hlawknak ding ah phungning in siseh, ningcanglo in siseh a tial lai lo. Cu bantuk a si sual ding a si ahcun, catialtu, thawnglatu pumpak nih a dirhmun fiangte in le felfai tein a langhter khawh a biapi. Cucu, amahnak sang deuh a ummi, Editor silo ah, a careltu sin ah fiangte in amah pumpak a dirhmun kha a langhter hrim a herh.\nKaptanh le tanhhlei a ngeihlonak (fairness and impartiality)\nCatial tik ah, a bik in thawngpang tial tik ah, a tlawmbik kaphnih sining (source) kha a tel zungzal i, langhter a si theo tawn. Cuahcun, sining (source) an laknak hi a buaktlakmi a si herh, a biapi tuk fawn. Cun, a pawngkam thil canning, phun dang in chim ahcun a pehtlaimi sining kha tha tein le felfai tein hlat i, telhchih a hau.\nMidang caah harsatnak chuahpilo, minung sining zoh chih pengnak (humanity)\nA fawinak in chim ahcun, thawnglatu simi thawngpang tialtu journalist nih zei tikhmanh ah mi caah fahnak a simi a tuah lai lo (do no harm) timi hi a biapi tuk. Kan tialmi, kan thlakmi video thawngpang tbk. pawl hi a faktukmi le tuar a har tukmi an si kho men, asinain, journalist catial ning, thawngpang tial ning le hmanthlak thawng hmanmi ruang ah midang caah fahnak a chuakmi a si lo ding a biapi fawn.\nTuanvo laak ngamnak (accountability)\nA tialmi le thawng a zamhmi, tlang a zamhmi kongkau ah tuanvo lakngamhnak lungput a ngeih a herh. A ruang cu ahohmanh hi a palh kho mi lawngte kan si. Palh cu minung phung a si tiah an ti phah. A biapi mi cu a palhnak a theih, na theih cangka in remhngamnak lungthin ngeih a biapi fawn. Cun, thil palhnak le tuahsualmi cung ah nawlngam zong a herh. Careltu nih zeidah an intuar, zeidah an duhnak a si timi zohchih peng a hau. Kan tuah ciami cung le kan tial cangmi cung ah thlen le remh a si lo hmanh ah, tuah sualmi le palhmi cung ahcun Liamh a hau theo tawn.\nCucaah aho nih a va tial ah siseh, Nuva in catial an si ah siseh, mindeu in catial hmangmi si ko zong ah siseh, a biapi mi cu catial tik ah careltu caah zietindah hmual a ngeih lai, zeidah a can lai timi cu puitling le tuanvola ngammi thawngthanhnak ca pakhat nih cun a dirpi zungzal dingmi tlaihtleng an si.\nPrevious Editorial: Chin Media Hi Junk Journalism Leng Kan Pet Kho Rih Rua Lo\nNext India Ambassador Vikram Misri Le Hakha Khuami Ton Biaruahnak


Baibal Tuanbia: Chungkhar Pakhat Izipt Ah An Pem - Jehovah Tehte Hna Web Site\nJosef cu aa rak i sum kho ti lo. A sal vialte kha an umnak khaan chung in chuak dih u tiah nawl a rak pek hna. Amah le a unau hna lawng an tan tik ah, Josef cu a rak ṭap. A ule cu zeitluk in dah an khuaruah a har lai ti kan ruah khawh ko, zeicah a ṭah ti kha an rak hngal lo. A donghnak ah: ‘Keimah cu Josef ka si. Ka pa cu a nung rih maw?’ tiah a hung ti.\nA u le cu an lau tuk i zei bia hmanh an chim kho lo. An rak ṭih fawn. Sihmanhsehlaw Josef nih: ‘Zangfahnak in ra ka naih deuh u,’ a ti hna. An va naih deuh tik ah, amah nih: ‘Keimah cu nan naupa Josef, Izipt ram i nan rak ka zuarmi kha ka si,’ a ti hna.\nJosef nih cun zangfahnak aw in bia cu a chim i: ‘Hika i nan rak ka zuar ruang ah nanmah le nanmah i mawhchiat hlah u. Mi nunnak khamh awk ah Izipt ram i a rak ka thlahtu cu Pathian hrimhrim a si ko. Faraoh nih ram pumpi uktu ah a ka ser cang. Cucaah ka pa sin ah va kir zokzok u law hi kong vialte hi va chim u. Cun amah cu hika ah hin ratpi u,’ a ti hna.\nCu hnu ah Josef nih a u le cu a kuh hna i a hnamh hna. Faraoh nih Josef a u le an ra ti a theih tik ah, Josef cu: ‘Annih cu rangleng kha i lak hna seh law an pa le an innchungkhar vialte kha va au hna seh. Izipt ram i a ṭha bik mi hmun kha ka pek hna lai,’ tiah a ti.\nCu ti cun an rak tuah. Hika ah hin a innchungkhar dih lak he Izipt ram i um awk ah a rami a pa kha Josef nih a ton lio nan hmuh khawh lai.\nJakob a innchungkhar cu an tam ngaingai. Izipt ram i an rak i ṭhial lio ah Jakob le a fale pawl le a tule pawl cu an dihlak in 70 an si. An nupile le an salle pawl zong an i tel ve. An zapi in Izipt ram ah umhmun an khuar. Pathian nih Jakob a min cu Israel tiah a rak thlen cang caah, annih cu Israel miphun tiah an rak auh hna. A hnu ah kan hmuh te lai bang in Israel mi hna cu Pathian caah aa thleidang mi miphun an si.\nJosef nih aho a si a chimh tik hna ah zeidah a cang?\nJosef nih a ule sinah zaangfahnak aw in zeidah a fianter?\nFaraoh nih Josef a ule thawng a theih tikah zeidah a chim?\nJakob a innchungkhar Izipt lei an i ṭhial lio ah zeizat dah an si?\nJakob a innchungkhar cu zeitindah auh an si, zeiruangah?\nGenesis 45:1-28 rel.\nJehovah nih a salle harnak pek an timh hnanak kha ṭhatnak lei ah a thlen khawh ti kha Baibal i Josef kong ṭialmi nih zeitindah a langhter? (Gen. 45:5-8; Isa. 8:10; Fil. 1:12-14)\nGenesis 46:1-27 rel.\nJehovah nih Jakob kha Izipt lei a kal nak lam ah zeidah a kamh? (Gen. 46:1-4)


Australia Archives | Faiceu News\nLawmh Awk Le Zohchunh Awktlak: Australia Ah Chin Pa Thangthat A Tong Ngaingai\nDecember 30, 2017 Salai Robert Ngun Sang 0\nChin Ramkulh, Myanmar in ralzaam pakhat cu ram chungah siseh, ram lengah siseh, a riantuannak zoh tikah upat awktlak taktak a si. Australia ram, Bright khua ah khua a sami Chin ralzaam Gei Lin cu [Rel Chap]\nDecember 20, 2017 Salai Robert Ngun Sang 0\nAustralia cozah nih an tuahmi tangka dih in chungkhat unau asiloah hawikom auhnak Community Support Program (CSP) kong ah acozah lei in tu kum November thla chungah a tawlreltu ding bu, Approved Proposing Organisation (APO) [Rel Chap]\nChin Ramkulh Khualipi Hakha Ah Australia Cozah Palai A Tlawng Lai\nAustralia cozah nih a thlahmi Senator Dean Smith cu 2018 January chungah Hakha ah a tlawng lai tiah Renny Ceu L Mang nih Faiceu ah a chim. Senator Dean Smith hi Australia cozah aiawh in [Rel Chap]


Indonesia Lihnin Le Tsunami Ruang Ah Minung 1763 Tiang An Thi Cang – THE CHINLAND POST\nIndonesia Lihnin Le Tsunami Ruang Ah Minung 1763 Tiang An Thi Cang\nCity Hunter| 2018 Tho 8| Indonesia ram lihnin le Tsunami lihnin ruang ah nikhat hnu nikhat in a thimi an tam chin lengmang i minung 1763 tiang an thi cang. A tlaumi zapi hi 5000 renglo an si cang tiah AFP nih a langhter.\nA ruak hmuh rih lomi minung 1000 paoh cu inn a purmi, a cimmi nih a nenh theu lai tiah nawlngeitu cozah nih an ruahdamh.\nLihnin hi September 28 in aa thawk i 7.5 tiang a tha a thawngmi lihnin a si. September 28 ahcun a thimi zapi 844 lawng an si nain October 2 ahcun 1200 tiang an phan. October 3 ahcun a thimi 1347 tiang an phan. A thimi nikhat hnu nikhat in an karh chin lengmang i October 8 zingka ahcun a thimi 1763 tiang an phan cang. An ruak hmuh khawh lo in a tlaumi hi minung 5000 hrawng an si.\nOctober 3 zingka ah meitlang zong a puak. October 2 ahkhan Indonesia siangngakchia 34 ruak cu a rawkmi biakinn pakhat chung ah an hmuh hna. Minung singhnih (200,000) hrawng lakhruak in zohkhenh an herh i hi chung ah ngakchia tampi an i tel tiah UN lei in mi bawmchantu phu nih an thanh.\nRef: BBC Burmese, RFA Burmese\nPrevious 2018 Kum Caah Nobel Peace Prize Cu Mukwege Le Murad An Pek Hna\nNext Selfie Thlak Ruang Ah Minung 259 Renglo An Thi Cang


Isaiah 63 (Isaiah 63)\nHakhaKawlCa kDal 63Cang\nPathian Nih Miphun Vialte A Tei Hna Lai\n1“Ahodah Edom ram in a rami khi a si?\nAhodah thisen aa nehmi puan he\nBozrah in a rami khi a si?\nAhodah sunparnak in aa thuam i\nṭhawnnak in a kalmi khi a si?\nAmah cu, Khamhnak a thanhtu,\nmi khamh awk i a ṭhawngmi,\nKeimah hi ka si. *Isa 34.5-17; Jer 49.7-22; Eze 25.12-14; 35.1-15; Amo 63:1-6: 1:11-12; Oba 1:14; Mal 1:2-5\n2Zeicahdah na puan cu an sen i mitsur\nhang a nengtu puan bantuk a si?\n3Keimah nih, keimah lawnglawng in\nmitsur hang cu ka nen i\nka thinlinh in ka nen hna;\nAn hang nih ka puan cu a peh i\nka puan cu a seh dih. *63:3: Biat 14:20; 19:13, 15\n4Zeicahtiah phuhlam ni cu ka lung chungah\na um cang i tlanhnak ka tuah lai,\nka timi kum cu a phan cang.\n5Khua ka cuan, sihmanhsehlaw\nbawmtu ahohmanh an um lo;\nmithram cat in ka zoh,\nsihmanhsehlaw a ka bawmtu\nahohmanh an um lo; *63:5: Isa 59:16\n6Ka thinhun in miphun kha\nka lamhchih hna i\nka thinlinh in ka naan cikcek hna;\nCun an thisen kha vawlei ah\nka thlet,” a ti.\nBawipa Cu Israel Mi Cungah A Ṭha\n7 Bawipa dawtnak fek cu ka chim lai,\nkan ca i a tuahmi thil ruangah\nka thangṭhat lai.\nIsrael mi cu thluachuahnak tam piin\na pek hna i\ncu a pek hna cu a zaangfah hna\nca le a dawtnak a feh caah a si.\n8 Bawipa nih aa thawh i, “Annih cu ka mi an si, an ka hleng lai lo” a ti. Cucaah an harnak vialte chung khan a khamh hna. 9Annih khamhtu cu vancungmi a si lo, Bawipa hrimhrim kha a si. A dawt hna i an zawn a ruah hna caah a khamh hna. Hlanah khan a rak zohkhenh zungzal ko hna.\n10Sihmanhsehlaw an doh i a ngaih an chiatter. Cucaah Bawipa cu an ral ah a cang i a doh hna.\n11Sihmanhsehlaw hlanlio chan, Bawipa sal Moses chan kha an vun thei ṭhan i, “Rili chungin a mi hna cu an hruaitu hna he a rak khamhtu hna Bawipa kha atu hi khuazei ah dah a si hnga? Moses thlarau a rak petu Bawipa kha khuazei ah a si hnga? 12Zungzal hmunmi minthannak hmuh awkah, a mi hna hmaiah rili hmanh a cheu i a sal Moses thawngin thil lianngan a tuah i a ṭhawnnak a hmangmi Bawipa kha khuika ah dah a si hnga?” an ti. *63:12: Exo 14:21\n13 Bawipa nih ti thuk a tanpi lio hna ah khan, ramlak rang bantukin an ke a fek i voi khat hmanh an ril lo. 14Cawrun kha ram ṭhatnak nelrawn ah an kanh hna bangin Bawipa nih a mi cu dinhnak a pek hna. Cuticun Bawipa nih khan a mi cu a hruai hna i a min cu thangṭhatnak a hmu.\nZaangfahnak le Bawmhnak Ca Thlacam\n15Na sunparnak le na thiannak he na umnak hmun van khin run kan zoh tuah, Bawipa . Kan zawn na kan ruahnak kha khuazei ah dah a si? Na ṭhawnnak kha khuazei ah dah a um? Na kan dawtnak le na kan zaangfahnak kha khuazei ah dah an um? Kan hrelh sawh hlah. 16Nangmah cu kan Pa na si. A kan hringsortu Abraham le Jakob hmanh nih an kan bawm kho lo, sihmanhsehlaw Bawipa, nangmah cu kan Pa na si. Nangmah cu a kan chuahtu zungzal na si. 17Zeicahdah na lam zul loin na kan pialter? Zeicahdah kan lung na kan hahter i nangmah cu kan in mertak? Nangmah na rian a ṭuanmi hna ruangah le nangmah mi a si zungzal komi hna ruangah, ra kir ko sawh.\n18Kan ral nih na mi cu an kan dawi dih dengmang i Biakinn cu an thurhhnawmh. 19Nangmah cu a kan uktu a rak si bal lomi bantukin kan cungah naa umter i kannih cu na mi a rak si bal lomi bantukin na kan tuah.


Nizaan Hakha lamtonnak ah tlaih mi chung in Kawlpa pakhat an velhnak ah a thi – Chuncha News\nNizaan Hakha lamtonnak ah tlaih mi chung in Kawlpa pakhat an velhnak ah a thi\nNovember 3, 2021 Chuncha Comments 0 Comment\nNizaan Hakha lamtonnak ah tlaih mi chung in Kawlpa pakhat an velhnak ah a thi: Nizaan November 2, Hakha lamtonnak ah Kawl ralkap le palek nih an tlaih mi hna lak ah Kawlpa pakhat an velhnak ah a thi, tiah kan theih. “An chim ning aa dang cio. An velhnak ahcun sidawh a si ko. Amin le mizei, khoika ra mi tibantuk cu kan hngal kho cio lo. Kawlpa an velhnak ah a thi, tiin kan theih cio,” tiah khuami pakhat nih The Hakha Times ah a chim.\nNovember 2 chunlai ah hin Hakha lamtonnak le Sanpiah Sawng pawng (ahlan Kyaw) ah mi an chek i a tlawm bik minung 10 motor in an kalpi hna. Cun, November 1 zaan, Hakha lamtonnak (Pale store 2 hmai) ah.. a tlawm bik minung 5 an rak tlaih bal cang hna.#Photo Hakha lamtonnak (ahlun). Credit: The Hakha Times\nThawngpang dang: Dalaan ruang ah Ralhrang nih Rev. Van Cem inn kan chuh, tiah ca an taar i amah zong tlaih ding ah kawl: November 2| Hakha Cawbuk Sang um Rev. Van Cem cu Dalaan ruang ah Ralhrang nih a inn an chuh, amah zong tlaih ding ah an kawl len, tiah kan theih. “Ralhrang leitang Dalaan hmursau rual hna nih thi ding in an report hnu ah an tlaih i Pathian thawnnak nih a khamh i a luat than. Cu hnu October 29 ah ralhrang pawl nih tlaih nolh ding in an kawl than,” tiah khuami pakhat nih The Hakha Times ah a chim.\nRev.Van Cem cu a inn an bauh i thilri an lak leng ah a inn tawh an hrenh i kan ting (chuh) cang tiah ca an tar, tiah kan theih. Cun, an inn pawngkam minung umlonak inn pawl zong an bauh hna i thil an lak pin ah dum chung i an hmuh mi thingthei le haanghnah an tawh (lawh) dih, tiah kan theih. Credit: The Hakha Times\nCNLD Candidate Hlun Inn Ralhrang Nih An Luhhnawh A Pasal An Velh: Magaw ramthen,Pakuko ah a ummi Sayamah Hung Yawng inn cu nizaan November 1 zaan suimilam 11 ah ralhrang 10 nih mizapi thuam hruk in,a inn an luhhnawh,a pasal U Aung Min Ko cu an velh. Sayamah Hung Yawng cu 2020 thimnak ah Mindat Amyotha hlawtdaw CNLD in a zuammi asi. Sayamah Hung Yawng cu Pakuko University ah siangcachim asi. Credit: TFT\nDr.Henry Van Thio cu Pathian kil ven nak thawng in chung khar tling te in an dam lio a si ve rih, Zumtu hna thlacam piaknak thawng in. Than Tlang khua nih a ton mi ruang ah an thinlung ai hngilh kho lo. Inn chung thong an thlaak bu in Pathian sin ah thlacam in caan a hmang peng. Bible hi din lo te in a rel peng,Bible voi thumnak a chuah cang Pathian nih sunparnak co ko seh. Evan Tluang Thang\nThantlang Khua Inn Kang Mi Zat le A Thi Mi le, Ai hliam mi zat. Ralkap nih uknak a lak , Feb 1 ,2021 ni in , 2.11.2021 nitiang ah Thantlang Khuachung Inn an kan kangh piak mi le Khuami ,Mipi(Civil) an kan kah i , a thi mi zat le hliam hma a pu mi zat.. Inn Kang mi ,,1. Sep ,9 ah inn -1, 2. Sep,18 ah inn – 19, 3. Oct ,29 ah inn – 164 Total inn kang mi -184 an si.\nMipi Chungin a thi mi hna ,,, 1. Pu Hram Cung – 59 (29 . 9. 2021 ) 2. Pu Ral Tu -77 (29.9.2021) 3. Pa Uk Lian Kam -14 (28.8.2021) 4. Pu Hlei Bik -45 (28.8.2021) 5. Pa Van Bawi Thang -10 (25 . 8.2021) 6. Pastor Cung Biak Hum- 32 (18.9.2021) 7. Pu Van Za Ceu – 25 (12.9 2021),\nPu Van Za Ceu hi A thih le thih lo hi fehter cu asi lo na in a thi le a ruak an hloh lai ti in kan ruah nihin tiang a thawng kan thei thai ti lo . Thantlang Khua in Mipi(Civil) Hliam hma pu mi ,minung 20 leng an si cang. Credit: Ram Khar\nMukoh(မိုးကုတ္) ah lei a min pakhat nunnak liam,pakhat hliam: Mandalay ramthen,Mukoh ah inn pakhat cu October 2 zinglei ah voihnih khengte lei a min i,nu pakhat a nunnak liam,pa pakhat hliam atuar. Credit: Mizzma\nHakha Lamtonnak ah Min Aung Hlaing naule nih mi an chek, pakhat an kah nain an khenglo: Nihin November 2 zingka in atu 12:45 PM tiang Hakha Lamtonnak le Sanpiah Sawng (Ahlan Kyaw hmai) ah MAH naule palek le ralkap nih mi an chek cuahmah tiah kan theih. “Motorcycle in aa chok mi kha an dirter hna i an chek hna. Pakhatpa cu a dir duhlo i a tlichih. Meithal zuun khat in 12:35 PM hrawng ah khan an kah nain an kheng rua lo. Khika hmun hrawng umkal i ralring cio u,” tiah khuami pakhat nih The Hakha Times ah a chim. THT\nHakha ah Ralhrang nih Outpass card (Covid-19 zawtnak he pehtlai in lengchuah khawhnak hngawng oih) an check. Cucu an thluak a si ti a lang. – Mizapi ngandamnak caah rian kan tuan, – Biaknak le zatlang upa thiltuah mi kan pom, kan bawmh hna timi le – Anmah kha legitimacy ngeih khawhnak dingin cawlcangh le cozah nih a tuahding mi a rian (State duty) kan tuah ko timi kha langhter le mizapi thinlungah luhter an duh caah a si. Hibantuk tete ah kan nulepa nih nan hna zawng in nan cawlcangh ve lo a biapi taktak. Mino nih cun kan ifiang ngai ko hih. Credit: Salai Aung\nKan dawt in kan upatmi Bishop Lawm Bik te chungkhar cu damnak an hmuh cang i, campus ah him tein an um cang. Kanpalet in Yangon tiang him tein Pathian nih a phakter hna, Taungzalat center ah dawtu siibawi le volunteers hna nih an kan zoh khenpiak. Oxygen dawp hau tiang dirhmun in damnak kan hmuh caah thlacam hawi nan dih lak cungah kan i lawm. 2 November 2021 Tuesday 11am. Credit: Thawng Tha Thang\n𝐍𝐞𝐫𝐨 𝐍𝐢𝐡 𝐑𝐨𝐦𝐞 𝐊𝐡𝐮𝐚 𝐀 𝐊𝐡𝐚𝐧𝐠𝐡-𝟏 By Church Pastor, 𝐈𝐁𝐂 Nero siangpahrang pa hi a sual ngaingaimi siangpahrang a si. Hlasak thiam awttha, tingtang tum thiam, hlaphuah thiam si khawh kha a duh ngaingai ve i a mitthi lalang pawl le a tlangchuak pawl kha an duh zong duh lo zong ah hla a sak piak hna, tingtang a tum piak hna. An lungchung in cun an simh tuk ko nain siangpahrang cu zapei bengh piak, fak le hlawrh kha a herh fawn i an hmurka le kut te cun an conglawmh cio. Asinain Nero cu an faknak kha a di a riam kho lo. Ka hlaphuahmi hmual a ngeih khawh naklai zeidah ka tuah, ka hmuh, ka khaan-sa (feel) khawhmi a um hnga ti kha a ruat.\nLungthincheutu a mifim hna nih, thil pakhat khat kha a sining taktak in na hmuh, na theih ahcun na hlaphuah hmual a ngei kho deuh lai an ti. Cucu aa lun i hmunton ding in zei thil dah ka sersiam lai ti kha a ruat. Rome khua, misifak pawl umnak sang le veng khi ka khangh lai, mizapi mei alh le mei khu lak i an tlik an leek, an au an khuan, an kio an raaknak aw kha ka theih ka hmuh lai i cu lio ahcun hmual a ngei kho dingmi hla ka phuah lai tiah a ruah i cucu a tlangchuak mifim bawi pawl cu a chimh hna i a timhpi hna.\nRome khuapi chungtel sang pakhat, sifak pawl umnak cu mei in a duah, kutka ngan pipi cu a kharkanh dih hna. Cu sang le veng i a ummi minung vialte cu mei alh lakah an i erhkhumh. An raak an kio, an thinphan in an tlik-leek lio ah Nero nih cun a siangpahrang inn, cungdot in a cuanh hna i hla cu a phuah, a tingtang cu aa laak i hla cu lungzur ngai in a phuah, ti a si.\n𝐍𝐞𝐫𝐨 𝐍𝐢𝐡 𝐑𝐨𝐦𝐞 𝐀 𝐊𝐡𝐚𝐧𝐠𝐡- By Rev. Dr Lal Pek Lian Nero siangpahrang nih diriam ngai in hla cu aw-thawng cercur pipi phunkip lakah a phuah. A tingtang cu a tum. Mizapi an thih cuahmah lio ah hlawptlo ngai in a um kho. A pawng i a dir vemi, a hlaphuah a ngaimi cheukhat hna tu cu khattelei an hoih i an hmur an i iap. Nero aw-rau, a thang ngai ttung i aw chia ngai theih peng cu a simh tuk hna. Asinain, lungtho lo ngai pi khin, na hla a ttha tuk, na aw zong a ttha tuk, tiah an hei fak piak. Rome khua mei in ka duah i sifakmi tampi an thih, an raak an kio, an tlik an leek len ko mi nih hin zei dek a hun chuahpi khawh ve ti kha a pelpawi te hmanh a ruat lo. Minung ngai hi aw!\nAsinain a ralbawi ngan pakhat nih ngaknu a uar ngaimi a um i cu a ngaknu cu sifak pawl umnak sang le veng ah khua a sa vemi a si. A ngaknu mei lak i paam lai cu a sian lo caah a ralkap zeimaw zat he chanhchuah ding ah mei kanghnak leiah cun a tli tein an kal. Kutka ngan pipi an hrenh i ralkap nih an conghmi cu nawl a pek hna i kutka cu a hunter hna. Thih a ttihmi mirunpi cu an thinhan lung in Nero siangpahrang pa inn lei ah an rak le lulhmalh hna.\nNero, zeiruangah dah mei in na kan khangh? Rome le siangpahrang cungah zei sualnak dah kan tuah i? Mibupi cu thinhun bu in an au pah, luklak ah siangpahrang inn tualpi cu an hun khat ko. An thinhunnak aw le au thawng cu van tiang a tlirh. A tingtang tum le hlasak cu rite thi bang a dai tthup ko. A lau tuk i a ar ko, zei tuah awk a hngal lo, aa zizang. Mei-alh cu ttha tuk kaw, a mit kho nai sai rih lo. Ai kio thawng cu a leng rih ko.\n𝐍𝐞𝐫𝐨 𝐍𝐢𝐡 𝐑𝐨𝐦𝐞 𝐀 𝐊𝐡𝐚𝐧𝐠𝐡- Rev Dr Lal Pek Lian Nero siangpahrang pa cu a lau lung in a ralbawi ngan bik pa cu a auh i “nangmah nih mizapi cu keimah nih Rome khua cu ka khanghmi a si,” tiah chimh a fial. Ralbawi pa nih, maw siangpahrang pa, keimah chimmi cu hi mibupi nih hin an zum lai lo, tiah a leh. A mifim pa kha a hei fuh i, nang cu ka cungah zumhawktlak na si zungzal, “keimah nih ka khanghmi a si,” tiah ka chimh piak ko tiah a fial. Mifim pa zong nih cun hi mibupi nih hin ka bia cu zei ah an rel lai lo, tiah a leh ve. Tu naite i tingtang aa tum i aw thangpi in hla a sami Nero cu a lungretheih in a thlanfim a chuak, a thin a phang. Hmuntonmi taktak cu a hun ngei ko nain hla tu cu a phuah kho ti lo ai!\nHi lio ah a pawng i a dir vemi a nupi, siangpahrang nu nih “Ka dawtmi ka tta aw, na thinphang hlah, keimah nih hi mibupi hna ral chungin kan luatter lai,” tiah a hna hram te ah biathli a chimh. Rome khuami hna cu “khrihfami nih pei Rome khua cu mei in an khanghmi a si ko cu, tiah na ti lai,” ti in lungthin a cheuh. Nero nih mibupi cu khrihfa paohpaoh kan tlaih dih hna lai i teirul kan cham piak hna lai tiah bia a leh hna i a hnemh hna. Cuticun mibupi cu an thinhunnak kha khrihfami hna cungah a hun i tthial.\nSiangpahrang nu nih Nero kha khrihfami nih Rome khua cu an khangh tiah chimh a fial lio ah Nero nih khrihfami cu aho an si hmanh a hngal lo. A sual lomi an si kha a hngal ko nain amah a luat khawhnak ding ahcun a nupi ruahnak cheuhmi cu a rak lak i a tuah colh ko. Thianchehnak a kawlnak ah a hlaphuah cu a philh diam ai! Tukforhnak rap ah fak chinchin in a hun i foih.\n𝐍𝐞𝐫𝐨 𝐍𝐢𝐡 𝐑𝐨𝐦𝐞 𝐀 𝐊𝐡𝐚𝐧𝐠𝐡- Siangpahrang nu nih khrihfa a huatnak hna aruang cu a thli tein a rak uarmi ralbawipa nih khrihfa ngaknu a duhmi ruangah a si. Nero nih a uar i a bochan tukimi, mithmiattha a pekmi ralbawipa kha siangpahrang nu nih a thli tein a duh, a lemsoi lengmang. Asinain khrihfa ah aa thlengmi Rome minu ngaknu dawh cu ralbawipa nih a uar tikah siangpahrang nu nih a nahchuah. A uarmi ralbawipa teirul cham khawh nakding caah Nero cu khrihfami nih Rome khua an khangh timi in bia a tuah. Cuticun Rome khualipi cu mei lak ah zeimaw zat a ciamh pin ah sualnak zeihmanh a ngei lomi khrihfa hna cu tlaih hram an thok hna.\nRalbawipa nih a dawtmi a ngaknu le sifakmi mibupi cu mei ral in a luatter ko hna. Asinain hi an luatnak cu caan tawite lawng a nguh, chikkhat te lawng a si. Mibupi cu Nero nih a hlen khawh hna i cuticun Nero thianchehnak le a nupi teirul chamnak caah khrihfami cu kawl le tlaih an si. Sualnak a ngei lomi, Rome cozah zong zei hnahnawhnak hmanh a pe bal lomi hna cu fakpi in hrem hram an thok hna.\nKhrihfami nih Jesuh Khrih lawnglawng “Bawipa” a si tiah an zumhnak an phuanmi a si caah Nero cu bawipa an ti kho ve lo i an tlaih hna i thongah an thlak ko hna. Mibupi le Rome ralkap i bawm in khrihfami cu innkil sapang le lungkua i aa thupmi hna tiang in kan dothlat khawh hna i an tlaih khawh hna. Hremnak cu a fak ko, khuaci mui a si. Khrihfami a cheu cu chiti in an kio hna, tung ah an ttem chih hna i mei in a khangh hna, cuticun a cheu cu vailam ah an tah hna. By Rev Dr Lal Pek Lian\nTulio Kan Boruak: Thantlang Khua Kong Thawng Kan Theih Cu A Poi Kho Taaktak\nCDF-Tonzang sin ah Ralkap Pakhat aa Fonh


USA Chinmi tamnak, Siizung ICU ah mizaw an khat dih cang, thawngpang a chia tak tak cang\nUSA thawngpang cu a zual tuk cang, mah bantuk tiang buainak hi cu minung lei cun celh ding a si ti lo, Pathian sin ah fakpi in thlacam long hi kan tuah ding mi le Pathian sin ah i ap lengmang long hi himnak le ivennak tha bik a si cang\nUSA siizungah rian ttuantu Doctors, Nurse le Medical Staff hna cu an ba tuk cang i, an ngamdamnak zong nih a celh ti bak lo.\nNi fatin a zawtmi an kar tluamah i, a thimi zong an tam chin lengmang cang caah Sibawi, Nurse, Medical Staff pawl hna cu an lungrei thei tuk cang\nUSA ah Medical Staff 600 leng cu Covid-19 ruangah an thi cang, US ramchungah minung 150176 leng an thi cang. Tu hi Florida le Texas ah a ceilak in mah zawtnak hi a kar thluamah lio a si.\nFlorida ah siizung 50 leng ah ICU ah umnak hmunhma a um ti lo. Hngakchia kum 17 tang lei minung 31150 leng nih mah zawtnak hi an ngei ve cang\nHngakchia Covid=19 a ngei mi tambik nak country cu Miami le Martin Country hna an si. Mah bantuk in hngakchia tampi nih mah zawtnak ruangah buainak an tawn thluamah ve cang caah ralrin tein um lo cun tih nung chin lengmang cang ko\nCDC nih a langter ning ah cun August ni 15 hlan ah USA ah minung 175000 an thi lai tiah an zum ning an chim. November ah cun minung 200000 leng an thi cang lai tiah an chim. Credit- Raltiang News\nBe the first to comment on "USA Chinmi tamnak, Siizung ICU ah mizaw an khat dih cang, thawngpang a chia tak tak cang"


Ukling Nih Zahan I Sanghleithang A Teimi Kha A Sung Lo Nain Sunghter Bantuk An Pek – THLIZIL THAWNGPANG\nUkling Nih Zahan I Sanghleithang A Teimi Kha A Sung Lo Nain Sunghter Bantuk An Pek\nFebruary 10, 2019 Zohnuam Entertainment\nHi bantuk Naga paih tangkop hi tangkop taktak cu a si. Kap hnih ke ai tong, an paw ai tong rih, ding taktak in an dir. Kap hnih caah laknak ai rem, zer khawh a si lo. Tulio Lai paih ah kan hman ciomi tangkop he cun ai dang ngai.\nChinland Paih Championship(CPC) nih April thla Hakha ah kan tuah ding paih zuamnak ah cun mah tangkop phung hi kan hman cang lai. Hibantuk hman hnu ah cun awngbali zuh or lak tam deuh tei pek tbk a herh ti lai lo caah lunghmui ngai in i tei thluahmah si cang lai.\nTulio Lai paih ah kan hmanmi zer khawhnak tangkop ruang ah zahan kha Ukling nih tangkop tiang ah Sanghleithang a tengh khawh lo nain caan a dih caah tei an pek. Sanghleithang kha a sung lo nain sunghter bantuk a si, ai lungsi lo taktak lai. Ukling lila zong ai lunghmui tuk lai ka zum lo, tengh loin tei an pek caah.\nRef: Salai Lungthli Tum\nPrevious Post:Guiter Tum Thiam Chit San Maung Fanu Nih Thlathar A Sakmi Tha Kho Taktak+ Video\nNext Post:Video: VCBC Ah Nungak Van Hlei Sung Nih Hla A Sakmi Rak Ngai Ve.


Vanlawng in an kah hna ruangah A Nunnak A Liam Cu Celh A Si Lo Ee! – The Cherry Par\nVanlawng in an kah hna ruangah A Nunnak A Liam Cu Celh A Si Lo Ee!\nJanuary 16, 2022 Cherry News\nSergeant Thang Pui Nan Phu Kan Rak In Hlam Hna Mu!\nRalhrang Nih Vanlawng An Hman Caah CNA Ralkap Pakhat A Nunnak A Liam! Chin ramkulh, Tedim peng Hingzing (ဟိန်ဇိန်) khua pawng ah nizan January 15 ah ralhrang phu hna le Chin mizapi vengtu ralkap phufonh kar kahdohnak a chuak. Ralhrang phu nih Jet vanlawng hmang in an doh hna caah CNA in Sergeabt Thang Pui cu a nunnak a liam tiah theih a si.\nTaingen le Hriangzing lei kahdohnak ah CNA Senthum rank simi Thangpui nih Chinram le amiphun caah anunnak a pek. Ralhrang raltuknak vanlawng bomb thlaknak in a nunnak aliam hi si. Ngaihchia tuk e. Bawipa kan intuarnak kan philh piak hram hlah law, Upatnak sangbik kan pek Chin ralbawi Runham.\nKan Ralkap hna, Miphun caah pakhat hnu pakhat nan nunnak a liam. Kan celh hrim ti lo. Nan liamsia herh tuk ve lai mu. Nan phu kan rak in hlam hrim hna mu. Miphun caah nunnak pemi Kan Ralkap vialte Upatnak sangbik kan in pek hna. Daiten rak I din cang uh mu.\nKan siang hrim hna loh pasal ttha hna aw ram caah an nun nak an pek cang ti thawng kan theih ah kan thinlung a kekkuai dih.\nKan chak, kan thlang, kan hnu kan hmai in ral lawngte nih an kan kulh! Kawl Ralhrang lawnglawng an silo, nan fiang cio ko lai. Israel mi kan zohchunh tawn hna; ramthawng le miphun ngan ral puarhrang pipi nih an kulh hna. Asinain an tei bal hnalo, an thawng chinchin. Ramleng ummi diaspora hrimhrim nih fimthiamnak, ngeihchiah chawva le pumpak va kal in an ram an dirhkamh peng.\nChinram pakhat te lawng kan ngei. Pathian pekmi ram asi. Hmundang ah Chinram va ser khawh asi tilo. Vawlei a karh tilo, ramthar va tlak khawh asi tilo! A lamkip in kan izuam le thazaang kan chuah chinchin a hau.\nZRA cu naite CJDC phu he tiah an i kah hnuah an ram Manipur ah kal in hriamnam an va lak chap i Tedim leiah an rak kir i CNF/A nih CDFs a dirh bantuk in “Zomi National Voluuteer” kan dirh tiah an thanh, “Zomi National Volunteer” ti cu “Zomi National Volunteer” tinak si. Tedim lei ah ZRA duhtu le duh lo tu hi 50% veve an si tikah fak ngai in Tedim le Tonzang leiah mah le mah buainak fak nih a zelh chin te kho. Mah hi an tarmi hmaanthlak cu a si.\n← Pathian rianṭuantu hi kanmah nih midang sin chimh cawnpiak lawng ah!\nChinram chungah Kahdohnak Hmun Thum Ah A Chuak, Thlacam Bawmh Cio Hna Usih! →


LUNGRETHEI TAKTAK IN HAKHA NLD AN UM CANG LAI HIH – The Chinlung Post\nLUNGRETHEI TAKTAK IN HAKHA NLD AN UM CANG LAI HIH\nHakha NLD caah cun zan i hngilh khawh ding asi ti lai lo.Thinphan lungreitheihnak in an that cang lai. Pine me hmun 1 le 2 ah 2015 lio aa zuam (cuh) cangmi minung bak an i tong than lai.Nikum ah NLD nih an rak tei hna naain kum (5) chung an thil tuahmi hngalh dih ascang, Hakha mipi an lung an fah termi hna an tlawm ti lo.\nCu caah pu Sui Thio le pu Siang Mang ah pu Siang Mang nih atei cang lai, pu Zo Bawi le pu Van Chan Ceu ah Van Chan Ceu nih atei cang lai. Amyotha hlutdaw lei zong CNLD in Surkhua (Senthangpeng)an itel .NLD nih Senthang peng an lung an fahtermi hna kha Senthang nih an philh kho rih lai lo.Cucaah Hakha peng NLD caahcun mangchia manh pengnak afawi tei.Jame Lian\nThawngpang dang:Coronavirus Kaakuaisi nih hin Vanram kainak a donh tiah Kanye West nih a chim. Vawlei cung minthang Kanye West nih a chimmi bia cu khuaruahhar ngaingai asi ko. Coronavirus Vaccine hi sahrang number asi tiah a chim. Kanye West nih aliamcia zongah khan Coronavirus konglam a rak chim cang.February thla hramthok hrawngah khan zawtnak nih Kanye West hi a rak tlak ve cang.\nAsinain zawtnak kongah a ruahnak a chimmi hi thlennawn atim hlei lo. Hi zawtnak in luatnak dingah rianttuan aa timmi hna cu sahrang le a chinchiahnak asi tiah a chim. Hi konghe pehtlaiin Forbes sin ah Kanye West nih achimmi atanglei bangin a si.Kan fale hna zong voitampi vaccine kan chunh tawn hna. Hi ruangah hin cawlcang kholo le zeng in kan tuah hna. Coronavirus zawtnak vaccine hmangin damter kan timhmi hna hi kei cu ka thinphang taktak.\nAruang cu hi vaccine hi sahrang chinchiahnak a si tiah Kanye West nih a chim.Vawlei cung rapper Minthang Kanye West cu kum 42 a si i, vawlei cung minthang le ttawkttha timi Kim Kardashian fapa a si. Fa zong pali a ngei cangmi asi. Amah hi minthang taktak a si pin ah kan hnu zarh tuthla ni 4 ah thanhnak atuah hnu hrimhrim ahcun a min hi vawlei cungah thawngpang linsa ngaimi ah a cang.\nJuly ni 4 ah arak chimmi cu tukum US thimnak ah hin President ka cuh ve lai tiah thanhnak a tuah. Hi bia a chimmi hnu ah mirum taktak asimi Tesla company angeitu Elon Musk nih thanhnak avun tuah colh ve. Atimi cu Kanye West president aa cuh ahcun ka dirkamh colh lai tiah a chim ve.Tutan ah Kanye West nih coronavirus zawtnak konghe pehtlaiin a chimmi hi minung tampi zong an ruahnak aa dang cio hna. Coronavirus vaccine hi Sahrang chinchiahnak cu asi kho lo atimi zong an um. Culawng siloin hi coronavirus nih hin vanram kainak cu a dongh lai atimi zong an um ve thiamthiam. Nang zeitindah na ruah?\nVAWLEI MINTHANG KANYE WEST NIH TTIHNUNG TAKTAK APHUAN


Nepal Cozah Nih US , India Pastors Le Nepal Pastor Cu Sual Puh In Thong An Thlak Hna! – Daily Post TV\nNepal ram – Ghorahi khua ah Pathian rian tuantu Pastor le a rian tuanti hawi minung -3he Cozah nih biaknak lemsoinak an tuah tiin an puh hna caah tleih thong thlak an ton hna.\nKhrihfa biakinn ah Pathian kong nan chimhmi hna ah khrihfa asilo pawl khrihfa ahcang ternank nan cawn piak hna , lem soinak nan tuah tiah Ghorahi khua chung Hotel Doko ah Palik nih an va tleih hna cu asi.\nAn tleihmi hna cu :Pastor Dilli Ram Poudel kum 49(general secretary of the Nepal Christian Society) ; Gaurav Shrivastava kum 34 ( India citizen ) , Kunsang Tamang (Nepali rammi pathian rian tuantu) le Ms Oleana Cinquanta kum 49 ( US rammi) Colorado USA ah khua a sa mi hi an si hna.\nNepal palik pawl nih an tleih hna ahhin an umnak hotel ah, an va tleih hna, an Bible an chuh hna, US dollars an neihmi zong an chuh dih hna ii thonginn ah an pali ning tein an chiah hna tiah theih asi.\nNepal ram ah April 23-24 ahkhan Christian conference an neih hna ruang ah US le India lei in a rak tlawnmi Pastors le Nepal rammi -2 cu biaknak kong ah sual puh in thong an thlak hna ning cu an si.\nMisual Gangstar Phukhat Cu Kawlram Palik Nih An Hriamnam He An Tleih Khawh Hna.